Avis juridique important

|

31977H0467

77/467/ΕΟΚ: Σύσταση της Επιτροπής της 6ης Ιουλίου 1977 προς τα κράτη μέλη περί της επαγγελματικής προπαρασκευής για τους άνεργους νέους ή τους απειλούμενους να απωλέσουν τη θέση απασχολήσεώς τους

Επίσημη Εφημερίδα αριθ. L 180 της 20/07/1977 σ. 0018 - 0023 Ελληνική ειδική έκδοση: Κεφάλαιο 05 τόμος 2 σ. 0183  Ισπανική ειδική έκδοση: Κεφάλαιο 05 τόμος 2 σ. 0133  Πορτογαλική ειδική έκδοση : Κεφάλαιο 05 τόμος 2 σ. 0133

ΣΥΣΤΑΣΗ ΤΗΣ ΕΠΙΤΡΟΠΗΣ της 6ης Ιουλίου 1977 προς τα Κράτη μέλη περί της επαγγελματικής προετοιμασίας των νέων που είναι άνεργοι ή απειλούνται με απώλεια της εργασίας τους I ΑΙΤΙΟΛΟΓΙΚΗ ΕΚΘΕΣΗ  Κατάσταση της απασχολήσεως των νέων 1. Η ανεργία των νέων στην Ευρωπαϊκή Κοινότητα δεν έπαυσε να αυξάνεται από το 1970: έχει αυξηθεί περισσότερο από το διπλάσιο από τις αρχές του 1973. Κατά την διάρκεια της ανοίξεως του 1977, περίπου δύο εκατομμύρια νέοι κάτω των 25 ετών ευρίσκοντο στην  Ευρωπαϊκή Κοινότητα χωρίς απασχόληση.  2. Οι προοπτικές είναι αβέβαιες. Η βελτίωση που αναμένεται από την οικονομική κατάσταση πρέπει να εκφράζεται από κάποια αύξηση στην απασχόληση. Στα περισσότερα Κράτη μέλη, η αύξηση της ζητήσεως τείνει να επαναδραστηριοποιήσει την ζήτηση του εργατικού  δυναμικού. Απομένει να διαπιστωθεί, αν η ανάκαμψη αυτή θα δυνηθεί από μόμη της να απορροφήσει το διαθέσιμο εργατικό δυναμικό.  3. Από το 1976 έως το 1980, η δυνητική προσφορά του εργατικού δυναμικού στις χώρες μέλη πρέπει να αυξηθεί κατά δύο εκατομμύρια μονάδες περίπου, αντανακλώντας την επίδραση μιας αισθητής αυξήσεως του δυναμικού των επερχομένων γενεών στην αγορά εργασίας  και μιας μειώσεως εκείνων των γενεών που επιθυμούν να αποσυρθούν. Η ανεργία θα παραμείνει, στο σύνολό της, ένα δύσκολο κοινωνικό και οικονομικό πρόβλημα και η ανεργία των νέων κινδυνεύει να λάβει ακόμη μεγαλύτερες διαστάσεις. Μακροπρόθεσμα, (από το  1985), η τάση αυτή θα πρέπει να μετριασθεί λόγω του ότι οι νέοι που γεννήθηκαν κατά τα έτη που είχαν χαμηλό συντελεστή γεννητικότητος, δηλαδή από το 1968, είναι αυτοί που θα εισέρχονται στην αγορά εργασίας.  4. Η ανεργία των νέων δεν προκύπτει μόνο από αυτούς τους ποσοτικούς παράγοντες. Προέρχεται επίσης από μία αυξανόμενη τάση μεταξύ των χαρακτηριστικών γνωρισμάτων των νέων που εισέρχονται στην αγορά εργασίας και της φύσεως των θέσεων που προσφέρονται από  την οικονομία, ιδίως όσον αφορά τα επίπεδα και τους τύπους ειδικεύσεων και όρων εργασίας.  5. Για τους νέους, αποτελεί πάντοτε σοβαρό πρόβλημα όταν ανακαλύπτουν, κατά την είσοδό τους στην αγορά εργασίας, ότι δεν δύνανται να ανεύρουν εργασία. Το γεγονός ότι αποκλείονται από κάθε ενεργό συμμετοχή στην οικονομική ζωή, πριν να έχουν απολαύσει την  ανεξαρτησία, η οποία τους παρέχεται, προκαλεί τραύματα που επιδρούν στην στάση των νέων έναντι αυτής της ίδιας της εργασίας, της επαγγελματικής κινητικότητας και της κοινωνίας γενικά, για πολλά έτη.  6. Η λύση των προβλημάτων που θέτει η εργασία των νέων, ανάγεται σ' ένα ευρύ φάσμα ενεργειών στους τομείς της οικονομικής πολιτικής, της εκπαιδεύσεως και της πολιτικής της αγοράς εργασίας, επί των οποίων έχουν αναληφθεί από τις Κοινότητες διάφορες  μελέτες. Σύμφωνα με την Επιτροπή, φαίνεται επείγον να ενισχυθούν οι νέοι που ευρίσκονται σε ανεργία ή απειλούνται με απώλεια της εργασίας τους, οι οποίοι δεν έχουν την δυνατότητα να τύχουν επαγγελματικής εκπαιδεύσεως.  Κατά συνέπεια, η Επιτροπή αποφάσισε κατά πρώτον λόγο να συντάξει μία σύσταση περί της επαγγελματικής προετοιμασίας των νέων αυτών. Λαμβάνοντας υπ' όψη την γνώμη του Ευρωπαϊκού Κοινοβουλίου και της Οικονομικής και Κοινωνικής Επιτροπής, η Επιτροπή κρίνει,  ότι θα έπρεπε να προστεθούν στην σύσταση αυτή μέτρα (αν είναι δυνατόν περισσότερο αναγκαστικά) που προορίζονται να ενθαρρύνουν την απασχόληση των νέων.  7. Σε ό,τι αφορά την προτεραιότητα, η απόφαση ανταποκρίνεται στην ευχή που εκφράσθηκε από τους κοινωνικούς εταίρους κατά την συνεδρίαση της Μόνιμης Επιτροπής της Απασχολήσεως της 3ης Ιουνίου 1975, και στις ανησυχίες που εκφράσθηκαν κατ' επανάληψη από  τους υπουργούς των κοινωνικών υποθέσεων. Κατέστη αντικείμενο διαβουλεύσεων σε βάθος, με τις εθνικές αρχές και με τους κοινωνικούς εταίρους- οι εμπειρίες που αποκτήθηκαν σε ορισμένες χώρες μέλη θα ήταν δυνατό να ληφθούν υπ' όψη κατά τις διαβουλεύσεις  αυτές.  8. Κατά τις προπαρασκευαστικές αυτές εργασίες, φάνηκε σκόπιμο να γίνει διάκριση μεταξύ διαφόρων τύπων καταστάσεων:  - της καταστάσεως των νέων που ευρίσκονται σε ανεργία και δεν έχουν ποτέ τύχει κατάλληλης επαγγελματικής εκπαιδεύσεως,  - της καταστάσεως των νέων που έχουν εργασία, χωρίς να έχουν τύχει επαγγελματικής εκπαιδεύσεως και που για τον λόγο αυτό, απειλούνται από την ανεργία,  - της καταστάσεως των νέων που έχουν τύχει επαγγελματικής εκπαιδεύσεως, αλλά που δεν ευρίσκουν εργασία ή έχουν απολέσει την εργασία τους.  9. Σε συμφωνία με τους κοινωνικούς εταίρους, η παρούσα σύσταση ευρίσκεται στην πρώτη κατάσταση, η οποία αντιπροσωπεύει στα περισσότερα των Κρατών μελών, το μεγαλύτερο ποσοστό της ανεργίας των νέων. Ο δεύτερος τύπος καταστάσεως θίγεται επίσης από την  παρούσα σύσταση κατά το μέτρο που τα προβλήματα, τα οποία θέτει, είναι ανάλογα προς εκείνα των νέων ανέργων χωρίς εκπαίδευση. Αντίθετα, τα προβλήματα των νέων ανέργων που έχουν τύχει επαγγελματικής εκπαιδεύσεως είναι διαφορετικής φύσεως και δεν  καλύπτονται, κατά συνέπεια, από την σύσταση αυτή.  Σχέση της συστάσεως αυτής με άλλες Κοινοτικές ενέργειες 10. Η σύσταση αυτή τοποθετείται στα πλαίσια των παλαιοτέρων πράξεων της Κοινότητος σχετικά με την επαγγελματική εκπαίδευση. Η απόφαση που έχει ληφθεί από το Συμβούλιο το 1963, περί των γενικών αρχών για την θέση σε εφαρμογή κοινής πολιτικής επί της  επαγγελματικής εκπαιδεύσεως προβλέπει ότι, σε συμφωνία με τις παρούσες γενικές αρχές και με τον σκοπό της πραγματοποιήσεως των στόχων που εκτίθενται σ' αυτές, η Επιτροπή θα δύναται να προτείνει στο Συμβούλιο ή στα Κράτη μέλη, στο πλαίσιο της συνθήκης,  τα κατάλληλα μέτρα, τα οποία θα ήταν δυνατό να κριθούν αναγκαία(1).  11. Με τις γενικές κατευθύνσεις για την επεξεργασία προγράμματος δραστηριοτήτων επί κοινοτικού επιπέδου στα θέματα της επαγγελματικής εκπαιδεύσεως που χαράχθηκαν την 26η Ιουλίου 1971(2), το Συμβούλιο ενισχύει την πρόθεσή του να καταστήσει την  επαγγελματική εκπαίδευση όργανο ενεργού πολιτικής της απασχολήσεως. Η σύσταση της Επιτροπής που έχει την τάση να αναπτύσσει τον επαγγελματικό προσανατολισμό, είχε ήδη προσκαλέσει τα Κράτη μέλη να διευκολύνουν την ανάπτυξη των δραστηριοτήτων του  επαγγελματικού προσανατολισμού των νέων και των ενηλίκων(3)- να προσαρμόζουν τις διαρθρώσεις των υπηρεσιών του επαγγελματικού προσανατολισμού και τα μέσα δράσεώς τους στις αξιώσεις του πληθυσμού- να εξασφαλίζουν μεγαλύτερη συνέχεια στις ενέργειες που  αναλαμβάνονται σχετικά με τον προσανατολισμό, στενότερο σύνδεσμο με τις υπηρεσίες ευρέσεως εργασίας, να ενισχύουν τον γενικό συντονισμό των δραστηριοτήτων προσανατολισμού και να ενισχύουν την κοινοτική συνεργασία.  12. Το Πρόγραμμα Κοινωνικής Δράσεως που υιοθετήθηκε από το Συμβούλιο το 1974(4), προσδιορίζει ότι η Επιτροπή θα εξετάσει την δυνατότητα αναπτύξεως κοινοτικών πρωτοβουλιών υπέρ, μεταξύ άλλων, των νέων που αφήνουν το σχολείο προς αναζήτηση εργασίας. Η  απόφαση του Συμβουλίου, της 22ας Ιουλίου 1975(5), περί της παρεμβάσεως του Ευρωπαϊκού Κοινωνικού Ταμείου υπέρ των νέων, με προτεραιότητα για εκείνους που αναζητούν την πρώτη τους απασχόληση, αποτέλεσε το πρώτο βήμα προς την κατεύθυνση αυτή. Η παρούσα  σύσταση αποτελεί το συμπλήρωμα της αποφάσεως αυτής. Η Επιτροπή θα λάβει όσο το δυνατό περισσότερο υπ' όψη της για ό,τι την αφορά, τις κατευθύνσεις αυτές, κατά την διαχείριση του Ευρωπαϊκού Κοινωνικού Ταμείου.  13. Τα προβλήματα που αφορούν την μετάβαση από το σχολείο στον επαγγελματικό βίο αποτελούν επίσης το αντικείμενο εργασιών εντός του πλαισίου προγράμματος δράσεως σε θέματα εκπαιδεύσεως που υιοθετήθηκε από το Συμβούλιο την 9η Φεβρουαρίου 1976(6). Τα  ιδιαίτερα μέτρα που πρέπει να ληφθούν έχουν απαριθμηθεί στην απόφαση του Δεκεμβρίου 1976(7). Καθοδηγητικά σχέδια, μελέτες και συναντήσεις καθιερώθηκαν επί κοινοτικού επιπέδου, όπως είναι η προετοιμασία εκθέσεων και οι στατιστικές.  14. Ορισμένες πλευρές του προβλήματος της ανεργίας των γυναικών και των νέων γυναικών έχουν αντιμετωπισθεί στην οδηγία του Συμβουλίου της 9ης Φεβρουαρίου 1976 περί της ίσης μεταχειρίσεως ανδρών και γυναικών ως προς την πρόσβαση σε απασχόληση, την  επαγγελματική εκπαίδευση και προαγωγή(8).  Η οδηγία αυτή θέτει την αρχή της μη διακρίσεως μεταξύ ανδρών και γυναικών, ιδίως στο πλαίσιο της επαγγελματικής εκπαιδεύσεως. Βασιζόμενη επί της αρχής αυτής, η παρούσα σύσταση εφαρμόζεται με την ίδια ισχύ στους νέους άνδρες και στις νέες γυναίκες, άνευ  διακρίσεως. Εν τούτοις, τα ειδικά προβλήματα της επαγγελματικής εκπαιδεύσεως των νέων γυναικών απαιτούν πρόσθετα μέτρα που μελετώνται επί του παρόντος από την Επιτροπή.  Κατηγορίες νέων, στους οποίους αναφέρεται η σύσταση 15. Η ανησυχία που δικαιολογεί τη σύσταση αυτή, είναι ο μεγάλος αριθμός νέων που εισέρχονται κάθε έτος στην αγορά εργασίας, χωρίς να είναι επαρκώς εξοπλισμένοι, για ν' αντιμετωπίσουν τον κόσμο της εργασίας. Οι νέοι αυτοί που αφήνουν το σχολείο κατά το  τέλος της υποχρεωτικής σχολικής φοιτήσεως (η οποία στην Κοινότητα κυμαίνεται μεταξύ του 14ου και του 16ου έτους) είναι συχνά εφοδιασμένοι με ελάχιστες βασικές γνώσεις. Δεδομένου ότι επί του παρόντος λαμβάνουν λίγες συμβουλές ή μικρή εκπαίδευση,  αντιμετωπίζουν δυσχέρειες ανευρέσεως εργασίας, όταν το επίπεδο της ανεργίας είναι υψηλό. Γι' αυτή ακριβώς την κατηγορία νέων φαίνεται ότι η ενίσχυση είναι η πιο αναγκαία, όσον αφορά υπηρεσίες συναφείς με προσανατολισμό, εκπαίδευση και εύρεση εργασίας.  16. Η σύσταση αυτή πρέπει να προβλέπει την παροχή βοηθείας στους νέους που χωρίς να έχουν συμπληρώσει επαγγελματική εκπαίδευση ευρίσκουν μη ειδικευμένη απασχόληση. Συχνά τέτοιες απασχολήσεις γίνονται αιτία απολύσεων με σύντομη προειδοποίηση. Κατά  συνέπεια, η σύσταση καλύπτει επίσης τους νέους που ασχολούνται ή έχουν ασχοληθεί με απασχόληση του τύπου αυτού. Ο στόχος είναι να αυξηθούν όλες οι πιθανότητές τους να διατηρήσουν την εργασία τους ή να ανεύρουν άλλη.  17. Οι ενέργειες που προτείνονται από την σύσταση αυτή, δεν πρέπει να θίγουν τις προσπάθειες των Κρατών μελών προς ανάπτυξη του συστήματός τους της κυρίως επαγγελματικής εκπαιδεύσεως.  Επαγγελματική προετοιμασία 18. Ο κεντρικός σκοπός της συστάσεως αυτής είναι η προώθηση, στα Κράτη μέλη, τύπων πρακτικής ασκήσεως που επιτρέπουν, στο τέλος της υποχρεωτικής σχολικής φοιτήσεως να εξασφαλίζεται κατάλληλη επαγγελματική προετοιμασία σ' εκείνους από τους νέους που δεν  είχαν την δυνατότητα να τύχουν επαγγελματικής εκπαιδεύσεως στο πλαίσιο του σχολικού συστήματος ή στο πλαίσιο των επιχειρήσεων. Η έκφραση "επαγγελματική προετοιμασία" προσδιορίζει, στην σύσταση αυτή, τις δραστηριότητες που αναφέρονται στην εξασφάλιση  ικανοποιητικής μεταβάσεως από το σχολείο στην εργασία με την παροχή στους νέους των ελαχίστων βασικών γνώσεων και ικανοτήτων που είναι αναγκαίες για την ένταξη στον επαγγελματικό βίο.  19. Παρά την πρόοδο που πραγματοποιήθηκε κατά τα τελευταία έτη ως προς την επαγγελματική εκπαίδευση, μεγάλη αναλογία νέων που αφήνουν το σχολείο δεν τυγχάνει πάντοτε (ή πολύ λίγο) της εκπαιδεύσεως προ ή μετά το τέλος της υποχρεωτικής σχολικής φοιτήσεως.  Ακόμη και κατά την περίοδο πλήρους απασχολήσεως, η μετάβαση από το σχολείο στον κόσμο της εργασίας είναι συχνά εμπειρία επίπονη και απογοητευτική. Εφ' όσον είναι δύσκολη η ανεύρεση εργασίας, η εμπειρία της ανεργίας στην αρχή της σταδιοδρομίας κινδυνεύει  να επηρεάσει την στάση των νέων έναντι της εργασίας για το υπόλοιπο του βίου τους.  20. Οι κυβερνήσεις πρέπει, κατά συνέπεια, ν' αναλάβουν την ευθύνη να εξασφαλίσουν στους άνευ απασχολήσεως νέους αποτελεσματική επαγγελματική προετοιμασία. Ο τύπος και το περιεχόμενο τέτοιας προετοιμασίας πρέπει να ποικίλλει ανάλογα προς το περιεχόμενο  της υποχρεωτικής εκπαιδεύσεως που παρέχεται από κάθε Κράτος μέλος, προς τις ανάγκες της αγοράς εργασίας και προς τις ανάγκες των ενδιαφερομένων νέων.  21. Οι νέοι που αντιμετωπίζουν τις μεγαλύτερες δυσχέρειες στην ανεύρεση εργασίας, είναι συχνά εκείνοι που έχουν αποκομίσει το ελάχιστο κέρδος από το σχολικό σύστημα. Έχουν συχνά αίσθημα αποτυχίας και δεν έχουν εμπιστοσύνη στους εαυτούς τους. Η γνώση  τους για τις δυνατότητες σταδιοδρομίας είναι γενικά περιορισμένη. Κατά συνέπεια, απαιτείται να τους εξασφαλίζεται επαγγελματικός προσανατολισμός που να περιέχει εκτίμηση της επιτηδειότητος και των ικανοτήτων, με τη χρησιμοποίηση μεθόδων που δεν  βασίζονται μόνο στα σχολικά αποτελέσματα, ούτως ώστε να τους δίδονται οι συμβουλές ως προς τις δυνατότητες εργασίας και εκπαιδεύσεως που τους αρμόζει.  22. Εκείνοι από τους νέους που αφήνουν το σχολείο με άσχημα αποτελέσματα στερούνται συνήθως ορισμένων ελαχίστων ικανοτήτων που είναι απαραίτητες για τον ενήλικο βίο. Έχουν συχνά δυσχέρειες να κατανοήσουν τις οδηγίες, να συμπληρώσουν έντυπα, να  εκφράζονται σωστά, προφορικά και γραπτά, και να κάνουν χρήση των διαθεσίμων υπηρεσιών (κοινωνικών ή άλλων) στα Κράτη μέλη. Γι' αυτό είναι συχνά αναγκαίο, να βελτιώνουν τις βασικές γνώσεις και ικανότητές τους και να αναπτύσσουν την εφαρμογή τους σε  πρακτικές καταστάσεις.  23. Οι λόγοι που πολλοί από τους νέους αφήνουν το σχολείο στο τέλος της υποχρεωτικής σχολικής φοιτήσεως, είναι γιατί η ατμόσφαιρα του σχολείου δεν τους ταιριάζει και δεν ανταποκρίνεται στα ενδιαφέροντά τους ως εφήβων. Γι' αυτό η επαγγελματική εκπαίδευση  που προτείνεται πρέπει να τεθεί σε εφαρμογή σε πλαίσιο κατάλληλο για τους νέους ενηλίκους και προσαρμοσμένο στις πρακτικές τους ανάγκες. Σημαντική πρόοδος απομένει ακόμη να πραγματοποιηθεί κατά την έννοια αυτή. Αλλά οι μέθοδοι και οι τεχνικές που έχουν  αναπτυχθεί για την μόρφωση και την εκπαίδευση των ενηλίκων στα Κράτη μέλη, από το τέλος του δευτέρου Παγκοσμίου Πολέμου, θα ήταν δυνατό να είναι χρήσιμες. Ο τύπος της προετοιμασίας που αναφέρεται προηγουμένως πρέπει να εφοδιάσει όχι μόνο με τις γνώσεις  και ικανότητες που είναι αναγκαίες στον ενεργό βίο, αλλά επίσης με βασική πρακτική εκπαίδευση για καθορισμένη ομάδα επαγγελμάτων, όπως η μηχανική, η οικοδομική ή η εργασία γραφείου. Η βασική αυτή εκπαίδευση πρέπει να εννοείται κατά τρόπο ώστε ο  ασκούμενος να δύναται να ασκεί ειδική εργασία στον τομέα που έχει επιλεγεί και να αποκτά τα προσόντα, για να δύναται να συμμετέχει σε αναγνωρισμένα μαθήματα εργατικής ή επαγγελματικής εκπαιδεύσεως.  24. Τα προβλήματα που πρέπει ν' αντιμετωπίσουν πολλοί νέοι αφορούν επίσης την ανεπαρκή γνώση τους σχετικά με τον κόσμο της εργασίας. Η επαγγελματική προετοιμασία πρέπει λοιπόν να συμπεριλαμβάνει επίσης γνώσεις επί των οικονομικών και κοινωνικών  προβλημάτων, όπως επίσης και επί πρακτικής πείρας:  ι) οι γνώσεις επί των οικονομικών και κοινωνικών προβλημάτων πρέπει να αφορούν θέματα που ενδιαφέρουν άμεσα τους εργαζόμενους, όπως η οικονομική και κοινωνική οργάνωση, η κοινωνική νομοθεσία, η ζωή των επιχειρήσεων, ο κόσμος της εργασίας, η ασφάλεια και  η υγιεινή εντός της επιχειρήσεως, και η χρησιμοποίηση των υπηρεσιών προσανατολισμού, εκπαιδεύσεως και ευρέσεως εργασίας- ιι) η πρακτική πείρα της εργασίας δύναται να ενθαρρύνεται με ένα από τα ακόλουθα μέσα:  α) προτροπή των εργοδοτών με την κατάλληλη ενθάρρυνση για να προσλαμβάνουν νέους για πρακτική άσκηση καθορισμένης διαρκείας, άνευ περαιτέρω δεσμεύσεως- β) αναπαράσταση πραγματικής επαγγελματικής δραστηριότητος στο πλαίσιο της εκπαιδεύσεως- γ) οργάνωση προγραμμάτων δημιουργίας θέσεων εργασίας που χρηματοδοτούνται από τις δημόσιες αρχές.  25. Αν η επαγγελματική προετοιμασία περιλαμβάνει εκπαίδευση ή πρακτική άσκηση πρακτικής εισαγωγής στην εργασία εντός της επιχειρήσεως και η οποία χρηματοδοτείται εν μέρει από τις δημόσιες αρχές, απαιτείται η εκπαίδευση αυτή ή η πρακτική αυτή άσκηση να  οργανωθούν κατά τρόπο που να εξασφαλίζει το μεγαλύτερο δυνατό κέρδος για τον ασκούμενο. Η εκπαίδευση ή η πρακτική άσκηση κινδυνεύουν να έχουν πολύ περιορισμένη επίδραση και να περιορίζονται σε ορισμένες ειδικότητες αμέσου χρησιμότητος, ώστε το  περιεχόμενό τους να είναι περισσότερο επηρεασμένο από τα προβλήματα της άμεσης παραγωγής του εργοδότου, παρά από τις πιό γενικές ανάγκες του ασκουμένου. Θα έπρεπε, κατά συνέπεια, οι δημόσιες αρχές να λαμβάνουν μέτρα προς εξασφάλιση της ποιότητος των  εκπαιδεύσεων αυτών ή των πρακτικών ασκήσεων εισαγωγής εντός της επιχειρήσεως.  26. Προς τον σκοπό της μειώσεως των εμποδίων που δύνανται να εμποδίζουν τους νέους από του να τυγχάνουν ανάλογης επαγγελματικής προετοιμασίας, οι κυβερνήσεις πρέπει να προβλέπουν μέτρα δύο κατηγοριών:  ι) οι νέοι που απειλούνται με απώλεια της εργασίας τους, πρέπει να τυγχάνουν διευκολύνσεων κατά την διάρκεια των ωρών εργασίας τους, για να παρακολουθούν προγράμματα πρακτικής ασκήσεως που τους επιτρέπουν είτε να διατηρήσουν την θέση εργασίας τους είτε  να ανεύρουν άλλη- ιι) οι νέοι που συμμετέχουν στα μαθήματα αυτά (είτε δεν έχουν είτε έχουν εργασία), πρέπει να δικαιούνται αποζημιώσεων που τους επιτρέπουν, λαμβανομένων υπ' όψη των ενδεχομένων οικονομικών πόρων τους, να καλύπτουν τις δαπάνες διαβιώσεώς τους, την εγγραφή  τους στα προγράμματα πρακτικής ασκήσεως και τις σχετικές δαπάνες συμμετοχής. Το ποσό των αποζημιώσεων αυτών διαβιώσεως πρέπει να είναι επαρκές, ώστε οι νέοι που ακολουθούν τέτοια επαγγελματική εκπαίδευση να ευρίσκονται σε καλύτερη οικονομική κατάσταση,  παρά αν ήσαν άνεργοι.  27. Για την επίτευξη τους στόχου, ο οποίος αναφέρεται και ο οποίος συνίσταται στο να εξασφαλίζεται επαρκής επαγγελματική εκπαίδευση για όλους τους νέους άνευ εργασίας, θα είναι αναγκαίο να χρησιμοποιηθούν όλες οι πραγματικές και δυνητικές δυνατότητες  του συστήματος μορφώσεως και εκπαιδεύσεως. Οι κοινωνικοί εταίροι που έχουν συχνά συγκεκριμένη πείρα επί του θέματος, πρέπει να συμμετέχουν όσο το δυνατό περισσότερο στην προετοιμασία, στην οργάνωση και στην εκτέλεση των προγραμμάτων.  Συντονισμός των νομοθεσιών περί εργασίας και σχολικής φοιτήσεως 28. Σε ένα Κράτος μέλος, η ηλικία περατώσεως της υποχρεωτικής σχολικής φοιτήσεως είναι κατώτερη του κατωτάτου ορίου ηλικίας, από του οποίου οι νέοι δύνανται να αρχίζουν να εργάζονται, να εισέρχονται σε μαθητεία ή να ακολουθούν μαθήματα εκπαιδεύσεως σε  εγκαταστάσεις που διαχειρίζονται οι υπηρεσίες εργασίας (οι δραστηριότητες αυτές εξομοιούνται προς επαγγελματική δραστηριότητα). Η κατάσταση τότε είναι ανησυχητική. Αν το κατώτατο όριο ηλικίας της περατώσεως της υποχρεωτικής σχολικής φοιτήσεως δεν  δύναται να ανέλθει στο επίπεδο του κατωτάτου ορίου ηλικίας που απαιτείται για την άσκηση επαγγελματικής δραστηριότητος, ο νόμος πρέπει να επανεξετασθεί, για να επιτρέψει στους νέους που έρχονται στην αγορά της εργασίας, να εισέρχονται σε επαγγελματική  εκπαίδευση ή απασχόληση.  Συντονισμός των υπηρεσιών 29. Στο πλαίσιο αυτό, πρέπει να δοθεί προσοχή στην ανάγκη, η οποία αναγνωρίσθηκε προηγουμένως στην σύσταση της Επιτροπής περί του Επαγγελματικού Προσανατολισμού(9), να υπάρχει στενός συντονισμός μεταξύ των δραστηριοτήτων προσανατολισμούν, της  εκπαιδεύσεως και της τοποθετήσεως. Απαιτείται ιδιαίτερα, οι υπηρεσίες προσανατολισμού και επαγγελματικής εκπαιδεύσεως να συνεργάζονται με τις υπηρεσίες ευρέσεως εργασίας. Αυτό, βεβαίως, επί του παρόντος, δεν συμβαίνει πάντοτε διότι σε ορισμένα Κράτη  μέλη η ευθύνη των διαφόρων υπηρεσιών ανήκει σε διαφορετικά υπουργεία ή οργανισμούς.  Νομική βάση 30. Βάσει των προηγουμένων σκέψεων, η Επιτροπή των Ευρωπαϊκών Κοινοτήτων συνέταξε την παρούσα σύσταση προς τα Κράτη μέλη. Η σύσταση αυτή βασίζεται στις διατάξεις της συνθήκης της Ρώμης που έχουν άμεση σχέση με την απασχόληση και την επαγγελματική  εκπαίδευση των νέων εργαζομένων. Οι διατάξεις αυτές περιλαμβάνουν το άρθρο 117 που υπογραμμίζει την ανάγκη βελτιώσεως των όρων διαβιώσεως και εργασίας του εργατικού δυναμικού, το άρθρο 118 που αναθέτει στην Επιτροπή το έργο της προωθήσεως στενής  συνεργασίας στον κοινωνικό τομέα, ιδίως σε θέματα σχετικά με την απασχόληση, την επαγγελματική εκπαίδευση και τελειοποίηση, και τις γενικές αρχές που έχουν θεσπισθεί από το  Συμβούλιο βάσει του άρθρου 128. Η παρούσα σύσταση έχει σαν βάση το άρθρο 155  που παρέχει στην Επιτροπή την εξουσία να διατυπώνει συστάσεις.   II ΣΥΣΤΑΣΗ  Εισαγωγή 1. Για τους λόγους αυτούς και με την προοπτική αναλήψεως πρώτης ενεργείας υπέρ της απασχολήσεως των νέων, η Επιτροπή των Ευρωπαϊκών Κοινοτήτων, βάσει των στόχων και των διατάξεων της συνθήκης περί ιδρύσεως της Ευρωπαϊκής Οικονομικής Κοινότητος, ιδίως  του άρθρου 155 και της αποφάσεως του Συμβουλίου της 2ας Απριλίου 1963, και αφού συμβουλεύθηκε το Ευρωπαϊκό Κοινοβούλιο(10) και την Οικονομική και Κοινωνική Επιτροπή(11) συνιστά στα Κράτη μέλη να λάβουν τα κατωτέρω μέτρα.   Α. ΕΠΑΓΓΕΛΜΑΤΙΚΗ ΠΡΟΕΤΟΙΜΑΣΙΑ  2. Τα Κράτη μέλη λαμβάνουν τα κατάλληλα μέτρα, ώστε οι νέοι που ζητούν απασχόληση ή απειλούνται από ανεργία, μεταξύ της περατώσεως της υποχρεωτικής σχολικής φοιτήσεως και της ηλικίας των είκοσι πέντε ετών, και που δεν  έχουν καμμία άλλη δυνατότητα να λάβουν επαγγελματική εκπαίδευση, να δύνανται να επωφελούνται κύκλων πρακτικής ασκήσεως επαγγελματικής προετοιμασίας. Αν είναι αναγκαίο, η προτεραιότης εισόδου στην επαγγελματική προετοιμασία πρέπει να παραχωρείται στους  νέους που αφήνουν το σχολείο, χωρίς να έχουν αποκτήσει τους ελαχίστους τίτλους σπουδών.  3. Η επαγγελματική προετοιμασία αποσκοπεί στην προπαρασκευή των νέων για τον κόσμο της εργασίας. Πρέπει να περιλαμβάνει κατά περίπτωση:  α) προσανατολισμό που αποβλέπει στον καθορισμό, λαμβανομένων υπ' όψη των ατομικών επιδεξιοτήτων και ενδιαφερόντων, των δυνατοτήτων εκπαιδεύσεως και απασχολήσεως κάθε ατόμου- β) την διδασκαλία βασικών σχολικών γνώσεων, ιδίως για την προφορική και γραπτή έκφραση και τις στοιχειώδεις γνώσεις της αριθμητικής, καθώς και την προετοιμασία για τις προσωπικές σχέσεις στην εργασία- γ) τις βασικές γνώσεις επί της οικονομικής και κοινωνικής οργανώσεως, της κοινωνικής νομοθεσίας, της ζωής της επιχειρήσεως,του κόσμου της εργασίας, της υγιεινής και ασφαλείας εντός της επιχειρήσεως, των επαγγελματικών σχέσεων, καθώς και πρακτικές  ενδείξεις για την χρησιμοποίηση των υπηρεσιών προσανατολισμού, εκπαιδεύσεως και ευρέσεως εργασίας- δ) πρακτική εκπαίδευση σε ομάδα επιλεγομένων επαγγελμάτων, για να επιτραπεί στον ασκούμενο να ασκεί ειδική εργασία και ν' αποκτά ειδίκευση, ώστε να δύναται μεταγενέστερα να λάβει πιο προχωρημένη εκπαίδευση- ε) την πρακτική πείρα της εργασίας, είτε εντός επιχειρήσεως, είτε, κατά περίπτωση, υπό άλλες συνθήκες, ώστε να δύναται να αποκτά ισοδύναμη πείρα.  4. Τα μαθήματα επαγγελματικής προετοιμασίας πρέπει να βασίζονται επί συγχρόνων παιδαγωγικών μεθόδων που είναι προσαρμοσμένες στην ηλικία και στον βαθμό ωριμότητος των νέων.  5. Κατά την επεξεργασία των κύκλων πρακτικής ασκήσεως της επαγγελματικής προετοιμασίας, πρέπει να χρησιμοποιηθούν όλα τα μέσα εκπαιδεύσεως που υπάρχουν και η πείρα των επιχειρήσεων, των συνδικάτων και άλλων ειδικευμένων οργανισμών. Οι κοινωνικοί εταίροι  πρέπει να συμμετέχουν στην επεξεργασία, στην οργάνωση και στην εκτέλεση των προγραμμάτων.  6. Αν, η επαγγελματική προετοιμασία περιλαμβάνει κύκλους πρακτικής ασκήσεως εκπαιδεύσεως και/ή μυήσεως στην επιχείρηση που επιδοτούνται από τις δημόσιες αρχές, αυτό επιβλέπει την ποιότητα των κύκλων αυτών πρακτικής ασκήσεως και την προσαρμογή τους στις  ανάγκες των νέων.  7. Οι νέοι που απειλούνται με απώλεια της εργασίας τους, πρέπει να επωφελούνται διευκολύνσεων κατά την διάρκεια των ωρών της εργασίας τους, για να παρακολουθούν κύκλους πρακτικής ασκήσεως επαγγελματικής προετοιμασίας, οι οποίες τους επιτρέπουν να  διατηρήσουν την εργασία τους ή να ανεύρουν άλλη.  8. Οι νέοι που μετέχουν σε κυκλούς πρακτικής ασκήσεως προετoιμασίας που έχουν εγκριθεί από τις δημόσιες αρχές, πρέπει να δικαιούνται αποζημιώσεως, λαμβανομένων υπ' όψιν των ενδεχομένων οικονομικών πόρων τους, η οποία καλύπτει τις δαπάνες διαβιώσεώς  τους, εγγραφής τους στους κύκλους πρακτικής ασκήσεως και τις σχετικές δαπάνες συμμετοχής. Το ποσό των αποζημιώσεων διαβιώσεως πρέπει να επιτρέπει στους νέους που ακολουθούν τέτοια επαγγελματική εκπαίδευση να ευρίσκονται σε καλύτερη οικονομική κατάσταση,  παρά αν είχαν παραμείνει στην ανεργία.  9. Ενέργειες θα αναληφθούν προς πληροφόρηση των νέων επί των δυνατοτήτων επαγγελματικής προετοιμασίας και των διευκολύνσεων που τους παρέχονται, για να ακολουθούν τα μαθήματα.   Β. ΣΥΝΤΟΝΙΣΜΟΣ ΤΩΝ ΝΟΜΟΘΕΣΙΩΝ ΤΩΝ ΣΧΕΤΙΚΩΝ ΜΕ ΤΗΝ ΕΡΓΑΣΙΑ ΚΑΙ ΤΗΝ ΣΧΟΛΙΚΗ ΦΟΙΤΗΣΗ  10. Κατά περίπτωση, τα Κράτη μέλη εξετάζουν την νομοθεσία τους και λαμβάνουν τα αναγκαία μέτρα για να εξασφαλίσουν ότι οι νέοι που αφήνουν το σχολείο στο τέλος της  υποχρεωτικής σχολικής φοιτήσεως δεν εμποδίζονται από νομοθετικές διατάξεις να αναλάβουν απασχόληση ή να συμμετάσχουν σε κύκλους πρακτικής ασκήσεως επαγγελματικής εκπαιδεύσεως.   Γ. ΣΥΝΤΟΝΙΣΜΟΣ ΤΩΝ ΥΠΗΡΕΣΙΩΝ  11. Τα Κράτη μέλη μεριμνούν για την καθιέρωση αποτελεσματικού συντονισμού μεταξύ των διαφόρων υπηρεσιών επαγγελματικού προσανατολισμού, επαγγελματικής εκπαιδεύσεως και ευρέσεως εργασίας. Για να εξασφαλισθεί η πλήρης  πληροφόρηση των υπηρεσιών αυτών επί της αγοράς της εργασίας, τα Κράτη μέλη μεριμνούν, ώστε οι εργοδότες και τα συνδικάτα συνεργάζονται, επί εθνικού και τοπικού επιπέδου, στα έργα των υπηρεσιών αυτών.   Δ. ΗΜΕΡΟΛΟΓΙΟ ΚΑΙ ΕΚΘΕΣΕΙΣ  12. α) Τα Κράτη μέλη πληροφορούν την Επιτροπή προ της 31ης Δεκεμβρίου 1978, και στην συνέχεια κάθε έτος, περί των μέτρων που λαμβάνουν για την θέση σε εφαρμογή της παρούσης συστάσεως.  β) Η Επιτροπή δημοσιεύει περιοδικά έκθεση επί των μέτρων που λαμβάνονται από τα Κράτη μέλη για την θέση σε εφαρμογή της παρούσης συστάσεως.  Έγινε στις Βρυξέλλες, στις 6 Ιουλίου 1977.  Για την Επιτροπή Henk VREDELING Αντιπρόεδρος  (1) Απόφαση 63/266/ΕΟΚ (ΕΕ αριθ. 63 της 20.4.1963, σ. 1338/63).  (2) ΕΕ αριθ. Α 81 της 12.8.1971, σ. 5.  (3) ΕΕ αριθ. 154 της 24.8.1966, σ. 2815/66.  (4) Απόφαση του Συμβουλίου της 21ης Ιανουαρίου 1974 (ΕΕ αριθ. Α 13 της 12.2.1974, σ. 1).  (5) ΕΕ αριθ. Ν 199 της 30.7.1975, σ. 26.  (6) ΕΕ αριθ. Α 38 της 19.2.1976, σ. 1.  (7) ΕΕ αριθ. Α 308 της 30.12.1976, σ. 1.  (8) ΕΕ αριθ. Ν 39 της 14.2.1976, σ. 40.  (9) Βλ. παράγραφο 11 ανωτέρω.  (10) Απόφαση του Ευρωπαϊκού Κοινοβουλίου της 15ης Νοεμβρίου 1976 περί γνωμοδοτήσεως επί του σχεδίου της παρούσας συστάσεως (ΕΕ αριθ. Α 293 της 13.12.1976, σ. 48.) (11) Γνώμη της Οικονομικής και Κοινωνικής Επιτροπής της 20ης Ιανουαρίου 1977 επί του σχεδίου της παρούσας συστάσεως (ΕΕ αριθ. Α 61 της 10.3.1977, σ. 25).


title: Σύσταση του Συμβουλίου, της 12ης Ιουλίου 2016, σχετικά με το εθνικό πρόγραμμα μεταρρυθμίσεων του Ηνωμένου Βασιλείου για το 2016 και τη διατύπωση γνώμης του Συμβουλίου σχετικά με το πρόγραμμα σύγκλισης του Ηνωμένου Βασιλείου για το 2016

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               C 299/12

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με το εθνικό πρόγραμμα μεταρρυθμίσεων του Ηνωμένου Βασιλείου για το 2016 και τη διατύπωση γνώμης του Συμβουλίου σχετικά με το πρόγραμμα σύγκλισης του Ηνωμένου Βασιλείου για το 2016
   (2016/C 299/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Νοεμβρίου 2015, η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2016 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία το Ηνωμένο Βασίλειο συγκαταλέγεται μεταξύ των κρατών μελών για τα οποία επρόκειτο να πραγματοποιηθεί επισκόπηση.

               (2)

               Η έκθεση χώρας του 2016 για το Ηνωμένο Βασίλειο δημοσιεύθηκε στις 26 Φεβρουαρίου 2016. Αξιολογήθηκε η πρόοδος του Ηνωμένου Βασιλείου όσον αφορά την υλοποίηση των ειδικών για τη χώρα συστάσεων που είχαν εκδοθεί από το Συμβούλιο στις 14 Ιουλίου 2015 και όσον αφορά την επίτευξη των εθνικών του στόχων στο πλαίσιο της στρατηγικής «Ευρώπη 2020». Η έκθεση περιλάμβανε επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή παρουσίασε τα αποτελέσματα της εμπεριστατωμένη επισκόπησης. Από την ανάλυσή της, η Επιτροπή καταλήγει στο συμπέρασμα ότι το Ηνωμένο Βασίλειο δεν εμφανίζει μακροοικονομικές ανισορροπίες. Το υψηλό χρέος του τομέα των νοικοκυριών, τα αυξημένα επίπεδα τιμών των κατοικιών και τα μεγάλα ελλείμματα του ισοζυγίου τρεχουσών συναλλαγών είναι δυνατόν να αποτελούν τρωτά σημεία. Συγχρόνως, τα οικονομικά των νοικοκυριών είναι συνολικά εύρωστα και η ανθεκτικότητα του τραπεζικού τομέα εξακολουθεί να βελτιώνεται. Βραχυπρόθεσμα, η ανθεκτικότητα των νοικοκυριών και της ευρύτερης οικονομίας για την αντιμετώπιση κινδύνων όπως μια κρίση επιτοκίων ή απασχόλησης φαίνεται να έχει αυξηθεί. Παρότι ασκείται ορισμένη επιρροή στην προσφορά κατοικιών μέσω κυβερνητικών πρωτοβουλιών, η ανισορροπία μεταξύ της προσφοράς και της ζήτησης κατοικιών παραμένει μεγάλη. Οι κίνδυνοι που συνδέονται με το μεγάλο έλλειμμα του ισοζυγίου τρεχουσών συναλλαγών μετριάζονται από το ευνοϊκό θεσμικό πλαίσιο και τις περιορισμένες υποχρεώσεις σε ξένο νόμισμα. Η αύξηση του ελλείμματος οφείλεται στην ανοδική πορεία του ελλείμματος στα πρωτογενή εισοδήματα αλλά αναμένεται να περιοριστεί με την υποχώρηση των αντίξοων κυκλικών συνθηκών.

               (3)

               Στις 24 Μαρτίου 2016, το Ηνωμένο Βασίλειο υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σύγκλισης για το 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Κατά τον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020, συνυπολογίστηκαν οι σχετικές ειδικές ανά χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του οικείου συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περισσότερες λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση.

               (5)

               Επί του παρόντος το Ηνωμένο Βασίλειο υπάγεται στο διορθωτικό σκέλος του συμφώνου Σταθερότητας και Ανάπτυξης. Εφόσον επιτευχθεί βιώσιμη διόρθωση του υπερβολικού ελλείμματος το 2016-2017, το Ηνωμένο Βασίλειο θα υπαχθεί στο προληπτικό σκέλος και στον μεταβατικό κανόνα για το χρέος από το 2017-2018. Στο πρόγραμμα σύγκλισης του 2015-2016, η κυβέρνηση αναμένει ότι το ονομαστικό έλλειμμα θα είναι χαμηλότερο του 3 % του ΑΕΠ το 2016-2017 και προβλέπει ότι θα μειωθεί περαιτέρω σε 2,0 % του ΑΕΠ μέχρι το 2017-2018. Το εκ νέου υπολογισθέν (4) διαρθρωτικό έλλειμμα δείχνει διαρθρωτική βελτίωση κατά 0,6 ποσοστιαίες μονάδες του ΑΕΠ την περίοδο 2015-2016, 0,9 ποσοστιαίες μονάδες του ΑΕΠ την περίοδο 2016-2017 και 0,7 ποσοστιαίες μονάδες του ΑΕΠ την περίοδο 2017-2018. Το πρόγραμμα σύγκλισης δεν περιλαμβάνει μεσοπρόθεσμο δημοσιονομικό στόχο. Σύμφωνα με το πρόγραμμα σύγκλισης, ο δείκτης του δημοσίου χρέους προς το ΑΕΠ αναμένεται να μειωθεί από 88,9 % του ΑΕΠ το 2015-2016 σε 88,3 % το 2016-2017, πριν υποχωρήσει περαιτέρω στο 87,1 % του ΑΕΠ το 2017-2018. Το μακροοικονομικό σενάριο στο οποίο στηρίζονται οι δημοσιονομικές προβολές είναι εύλογο. Τα μέτρα για τη στήριξη των στόχων που έχουν τεθεί για το έλλειμμα την περίοδο 2016-2017 και 2017-2018 έχουν προσδιοριστεί αρκετά λεπτομερώς. Ωστόσο, ο αντίκτυπος ορισμένων μέτρων την περίοδο 2017-2018, των οποίων οι δημοσιονομικές επιπτώσεις εκτιμώνται σε περίπου 0,2 % του ΑΕΠ, είναι πιο αβέβαιος. Βάσει των εαρινών προβλέψεων της Επιτροπής του 2016, το 2015-2016 το Ηνωμένο Βασίλειο αναμένεται να έχει επιτύχει τον συνιστώμενο στόχο για το ονομαστικό έλλειμμα ύψους 4,1 % του ΑΕΠ και να έχει καταβάλει τη συνιστώμενη προσπάθεια δημοσιονομικής προσαρμογής. Το Ηνωμένο Βασίλειο προβλέπεται ότι θα έχει διορθώσει το υπερβολικό του έλλειμμα έως την προθεσμία του 2016-2017, όπως συνέστησε το Συμβούλιο, αλλά δεν θα έχει επιτύχει τον συνιστώμενο στόχο για το ονομαστικό έλλειμμα (2,7 % του ΑΕΠ). Αναμένεται να έχει καταβληθεί μια οριακά μικρότερη από τη συνιστώμενη δημοσιονομική προσπάθεια σε σωρευτική βάση κατά της διάρκεια της διαδικασίας υπερβολικού ελλείμματος. Κατά την περίοδο 2017-2018, το Ηνωμένο Βασίλειο αναμένεται να συμμορφωθεί με τη συνιστώμενη προσαρμογή για την επίτευξη του ελάχιστου μεσοπρόθεσμου δημοσιονομικού στόχου με την υπόθεση αμετάβλητων πολιτικών. Το Ηνωμένο Βασίλειο εκτιμάται επίσης ότι θα συμμορφωθεί με τον μεταβατικό κανόνα για το χρέος κατά την περίοδο 2017-2018. Με βάση την αξιολόγησή του όσον αφορά το πρόγραμμα σύγκλισης, και λαμβανομένων υπόψη των εαρινών προβλέψεων του 2016 της Επιτροπής, το Συμβούλιο είναι της γνώμης ότι το Ηνωμένο Βασίλειο αναμένεται, σε γενικές γραμμές, να συμμορφωθεί με τις διατάξεις του συμφώνου Σταθερότητας και Ανάπτυξης.

               (6)

               Η παραγωγικότητα στο Ηνωμένο Βασίλειο παραμένει στάσιμη από το 2008. Αυτό μπορεί να οφείλεται σε διάφορους παράγοντες, όπως οι χαμηλές επενδύσεις κεφαλαίου, οι ελλείψεις σε δεξιότητες, οι αναντιστοιχίες δεξιοτήτων και η μετατόπιση της οικονομίας προς δραστηριότητες με χαμηλή παραγωγικότητα. Οι προκλήσεις που συνδέονται με την ανεπαρκή προσφορά στέγης, ιδίως σε γεωγραφικές περιοχές με υψηλή οικονομική ανάπτυξη, πρέπει επίσης να ληφθούν υπόψη στο πλαίσιο αυτό. Στο έγγραφο πολιτικής της κυβέρνησης του Ιουλίου 2015 με τίτλο «Fixing the foundations- creating a prosperous nation» (Θεμέλια για τη δημιουργία μιας ευημερούσας χώρας) προσδιορίζεται μια στρατηγική ευρείας κλίμακας. Λαμβάνοντας υπόψη ορισμένους περιορισμούς στις επενδύσεις που εξακολουθούν να υπάρχουν και το χαμηλό επίπεδο δημοσίων και ιδιωτικών επενδύσεων στο Ηνωμένο Βασίλειο, τα μέτρα πολιτικής της κυβέρνησης για την ενίσχυση των δεξιοτήτων, της καινοτομίας και των επενδύσεων σε έργα υποδομής έρχονται στον κατάλληλο χρόνο, αν και καθοριστικό ρόλο θα διαδραματίσει η αποτελεσματική εφαρμογή τους. Μία από τις κύριες επενδυτικές προκλήσεις είναι η δημιουργία μιας κατάλληλης δικτυακής υποδομής. Στο εθνικό σχέδιο υποδομών, που επικαιροποιήθηκε τον Μάρτιο του 2016, παρουσιάζονται οι λεπτομέρειες για την πρόοδο των έργων υποδομής εντός ενός συνεκτικού και συνεπούς πλαισίου. Το σχέδιο στηρίζεται στην αύξηση της ιδιωτικής χρηματοδότησης για το μεγαλύτερο μέρος των επενδύσεων. Η εφαρμογή και η παρακολούθηση έχουν καθοριστική σημασία, ενώ ό ρόλος της διαφάνειας και της λογοδοσία είναι σημαντικός. Παρά τις διάφορες πρωτοβουλίες της κυβέρνησης, η ζήτηση κατοικιών εξακολουθεί να υπερβαίνει την προσφορά και αυτό αντικατοπτρίζεται στις υψηλές και αυξανόμενες τιμές των κατοικιών. Η έλλειψη στέγης είναι πιο έντονη στις ταχέως αναπτυσσόμενες περιφέρειες του Λονδίνου και στις νοτιοανατολικές περιοχές της χώρας. Η χρήση της γης διέπεται από τις αρχές της εθνικής πολιτικής χωροταξικού σχεδιασμού και η αποτελεσματική εφαρμογή του αναμορφωμένου συστήματος σχεδιασμού θα μπορούσε να διευκολύνει την αύξηση της κατασκευής κατοικιών.

               (7)

               Η αγορά εργασίας του Ηνωμένου Βασιλείου παραμένει δυναμική. Το 2015, το ποσοστό απασχόλησης (ηλικιακή ομάδα 20-64) ανήλθε στο 76,9 %, ενώ το ποσοστό της ανεργίας συνέχισε την πτωτική τάση του και διαμορφώθηκε σε 5,3 %. Η ανεργία των νέων και τα ποσοστά νέων που βρίσκονται εκτός απασχόλησης, εκπαίδευσης ή κατάρτισης εμφανίζουν επίσης περαιτέρω μείωση. Παρ' όλα αυτά, εξακολουθούν να υπάρχουν περιθώρια για βελτίωση των προοπτικών για μη ενεργά άτομα, υποαπασχολούμενους και ανειδίκευτους εργαζόμενους. Οι καλύτερες προοπτικές εξέλιξης στην αγορά εργασίας και σαφέστερες κατευθύνσεις για την αναβάθμιση των δεξιοτήτων θα μπορούσαν να βοηθήσουν τους εργαζόμενους που είναι καθηλωμένοι σε χαμηλόμισθες θέσεις και/ή σε ολιγόωρη απασχόληση. Επίσης, θα μπορούσαν να αντιμετωπιστούν οι ελλείψεις δεξιοτήτων που είναι εμφανείς σε ορισμένα τμήματα της οικονομίας, όπως ο κλάδος των οικοδομών. Η επιτυχής αξιοποίηση των πόρων που συγκεντρώνονται από την εισφορά μαθητείας θα απαιτήσει ιδιαίτερη προσοχή. Οι προτάσεις για τη βελτίωση της προσφοράς σε υπηρεσίες φροντίδας παιδιών θα απαιτήσουν έγκαιρη εφαρμογή, δεδομένου ότι η διαθεσιμότητα και η οικονομική προσιτότητα της παιδικής μέριμνας εξακολουθεί να αποτελεί πρόκληση.

               (8)

               Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής του Ηνωμένου Βασιλείου και τη δημοσίευσε στην έκθεση του 2016 για τη χώρα. Αξιολόγησε επίσης το πρόγραμμα σύγκλισης και το εθνικό πρόγραμμα μεταρρυθμίσεων και τη συνέχεια που δόθηκε στις συστάσεις που είχαν απευθυνθεί στο Ηνωμένο Βασίλειο κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στο Ηνωμένο Βασίλειο, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ευρωπαϊκής Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 3 κατωτέρω.

               (9)

               Υπό το πρίσμα αυτής της αξιολόγησης, το Συμβούλιο εξέτασε το πρόγραμμα σύγκλισης και η γνώμη (5) του αποτυπώνεται ιδίως στη σύσταση 1 κατωτέρω.

         ΣΥΝΙΣΤΑ στο Ηνωμένο Βασίλειο να λάβει μέτρα το 2016 και το 2017 προκειμένου:

               1.

               Να επιτύχει τη βιώσιμη διόρθωση του υπερβολικού ελλείμματος μέχρι το 2016-2017. Μετά τη διόρθωση του υπερβολικού ελλείμματος, να επιτύχει δημοσιονομική προσαρμογή ύψους 0,6 % του ΑΕΠ το 2017-2018 προς την κατεύθυνση του ελάχιστου μεσοπρόθεσμου στόχου.

               2.

               Να αντιμετωπίσει την έλλειψη επενδύσεων σε δικτυακές υποδομές, μεταξύ άλλων με την υλοποίηση των προτεραιοτήτων του εθνικού σχεδίου υποδομών. Να λάβει περαιτέρω μέτρα για την τόνωση της προσφοράς στον τομέα της κατοικίας, συμπεριλαμβανομένης της εφαρμογής των μεταρρυθμίσεων εθνικής πολιτικής χωροταξικού σχεδιασμού.

               3.

               Να αντιμετωπίσει τις αναντιστοιχίες δεξιοτήτων και να μεριμνήσει για την εξέλιξη των δεξιοτήτων, μεταξύ άλλων με την ενίσχυση της ποιότητας των θέσεων μαθητείας. Να βελτιώσει περαιτέρω τη διαθεσιμότητα οικονομικά προσιτής, υψηλής ποιότητας, ολοήμερης παιδικής μέριμνας.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Το διαρθρωτικό ισοζύγιο, όπως έχει υπολογιστεί εκ νέου από τις υπηρεσίες της Επιτροπής με βάση τις πληροφορίες στο Πρόγραμμα Σύγκλισης, σύμφωνα με την από κοινού συμφωνηθείσα μεθοδολογία.

      (5)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων του 2014 της Γερμανίας και τη διατύπωση γνώμης του Συμβουλίου σχετικά με το πρόγραμμα σταθερότητας της Γερμανίας, 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/20

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων του 2014 της Γερμανίας και τη διατύπωση γνώμης του Συμβουλίου σχετικά με το πρόγραμμα σταθερότητας της Γερμανίας, 2014
   2014/C 247/05
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη την γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν αποφάσεις σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Γερμανίας για το 2013 και εξέδωσε τη γνώμη του σχετικά με το ενημερωμένο πρόγραμμα σταθερότητας της Γερμανίας για την περίοδο 2012-2017. Στις 15 Νοεμβρίου 2013, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (5), η Επιτροπή παρουσίασε τη γνώμη της για το σχέδιο δημοσιονομικού προγράμματος της Γερμανίας για το 2014.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης στις 13 Νοεμβρίου 2013, η Επιτροπή, βάσει του κανονισμού (ΕΕ) αριθ. 1176/2011, εξέδωσε την έκθεση του μηχανισμού επαγρύπνησης, στην οποία προσδιόρισε τη Γερμανία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 5 Μαρτίου 2014, η Επιτροπή δημοσίευσε τα αποτελέσματα της εμπεριστατωμένης επισκόπησης που διεξήγαγε για τη Γερμανία, με βάση το άρθρο 5 του κανονισμού (ΕΕ) αριθ. 1176/2011. Η ανάλυση της Επιτροπής οδηγεί στο συμπέρασμα ότι η Γερμανία αντιμετωπίζει μακροοικονομικές ανισορροπίες, οι οποίες απαιτούν παρακολούθηση και δράση σε επίπεδο πολιτικής. Ειδικότερα, το ισοζύγιο τρεχουσών συναλλαγών παρουσιάζει σταθερά πολύ υψηλό πλεόνασμα, γεγονός που μαρτυρεί τα θετικά αποτελέσματα της ισχυρής ανταγωνιστικότητας, ενώ μεγάλο μέρος των αποταμιεύσεων επενδύθηκε στο εξωτερικό. Το γεγονός αυτό καταδεικνύει επίσης ότι η εγχώρια ανάπτυξη παραμένει υποτονική και ότι οι οικονομικοί πόροι ενδέχεται να μην κατανέμονται αποτελεσματικά. Μολονότι οι κίνδυνοι που συνδέονται με τα πλεονάσματα στο ισοζύγιο τρεχουσών συναλλαγών δεν είναι ανάλογοι εκείνων που συνδέονται με τα μεγάλα ελλείμματα, ιδιαίτερη προσοχή πρέπει να δοθεί στο μέγεθος και τη σταθερότητα του πλεονάσματος του ισοζυγίου τρεχουσών συναλλαγών. Λαμβανομένου υπόψη του μεγέθους της γερμανικής οικονομίας, επιβάλλεται να ληφθούν μέτρα προκειμένου να περιοριστεί ο κίνδυνος αρνητικών επιπτώσεων στη λειτουργία της εγχώριας οικονομίας και στη λειτουργία της ζώνης του ευρώ.

               (8)

               Στις 14 Απριλίου 2014, η Γερμανία υπέβαλε το εθνικό της πρόγραμμα μεταρρυθμίσεων του 2014 και στις 8 Απριλίου 2014 το πρόγραμμα σταθερότητας του 2014. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (9)

               Στόχος της δημοσιονομικής στρατηγικής που περιγράφεται στο πρόγραμμα σταθερότητας του 2014 είναι να εξασφαλισθεί η συνέχιση της επίτευξης του μεσοπρόθεσμου στόχου. Το πρόγραμμα σταθερότητας επιβεβαιώνει τον μεσοπρόθεσμο στόχο του ‐0,5 % του ΑΕΠ, ο οποίος αντανακλά τις απαιτήσεις του συμφώνου σταθερότητας και ανάπτυξης. Σύμφωνα με το πρόγραμμα σταθερότητας, το (εκ νέου υπολογισθέν) διαρθρωτικό ισοζύγιο θα παραμείνει θετικό το 2014 και μετά, ενώ το ακαθάριστο χρέος έχει προγραμματιστεί να υποχωρήσει στο 76 % του ΑΕΠ το 2014 και να ακολουθήσει εν συνεχεία καθοδική πορεία. Συνεπώς, η δημοσιονομική στρατηγική που προβλέπεται στο πρόγραμμα είναι ευθυγραμμισμένη με τις απαιτήσεις του Συμφώνου Σταθερότητας και Ανάπτυξης. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σταθερότητας, το οποίο δεν έχει εγκριθεί επίσημα από ανεξάρτητο φορέα, είναι ρεαλιστικό, δεδομένου ότι σε γενικές γραμμές είναι ευθυγραμμισμένο με τις εαρινές προβλέψεις των υπηρεσιών της Επιτροπής του 2014. Με βάση την αξιολόγηση του προγράμματος σταθερότητας και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι η δημοσιονομική πολιτική της Γερμανίας υπήρξε εν γένει συνετή και ότι ο μεσοπρόθεσμος στόχος προβλέπεται ότι θα συνεχίσει να διατηρείται και ο κανόνας για το χρέος να τηρείται.

               (10)

               Η Γερμανία σημείωσε περιορισμένη μόνο πρόοδο όσον αφορά τη βελτίωση της σχέσης κόστους/αποτελεσματικότητας των δημοσίων δαπανών για την υγειονομική περίθαλψη και τη μακροχρόνια περίθαλψη, παρά την εξαγγελία νέων πρωτοβουλιών. Ενώ στόχος τους είναι η βελτίωση της σχέσης κόστους/αποτελεσματικότητας, τα σχέδια αυτά μπορεί να μη επαρκούν για να περιορισθούν οι αναμενόμενες αυξήσεις δαπανών στο μέλλον. Στόχος της πρόσφατα εγκριθείσας μεταρρύθμισης του συνταξιοδοτικού συστήματος είναι να βελτιώσει τους όρους πρόωρης συνταξιοδότησης («Rente mit 63») και τα επίπεδα των συντάξεων ορισμένων ομάδων, στα οποία περιλαμβάνεται επίσης συμπλήρωμα σύνταξης για όσους έχουν παιδιά που γεννήθηκαν πριν από το 1992 («Mütterrente»). Η μεταρρύθμιση ασκεί επιπλέον πιέσεις στη βιωσιμότητα του δημόσιου συνταξιοδοτικού συστήματος και σχεδιάζεται να χρηματοδοτηθεί με υψηλότερο ποσοστό εισφοράς στο συνταξιοδοτικό καθεστώς, με αρνητικές συνέπειες για τα διαθέσιμα εισοδήματα του ενεργού πληθυσμού. Η μεταρρύθμιση θα μπορούσε επίσης να επηρεάσει αρνητικά τη χρήση των συμπληρωματικών συντάξεων του δεύτερου και τρίτου πυλώνα. Η Γερμανία σημείωσε περιορισμένη πρόοδο όσον αφορά την αύξηση των δαπανών για την εκπαίδευση και κάποια πρόοδο όσον αφορά την αύξηση των δαπανών για την έρευνα. Κρίνεται απαραίτητο να συνεχιστούν οι προσπάθειες σε όλα τα επίπεδα διακυβέρνησης προκειμένου να επιτευχθεί ο στόχος του 10 % του ΑΕΠ έως το 2015 για τις συνολικές δημόσιες και ιδιωτικές δαπάνες, και θα πρέπει να τεθούν ακόμα πιο φιλόδοξοι στόχοι για τη συνέχεια που θα δοθεί στις προσπάθειες αυτές προκειμένου να καλυφθεί η διαφορά σε σχέση με τις πλέον καινοτόμες οικονομίες. Οι επενδύσεις σε υποδομές αυξήθηκαν στη Γερμανία τα τελευταία χρόνια και υπάρχουν σχέδια για την περαιτέρω ενίσχυσή τους, αλλά κρίνεται αναγκαίο να καταβληθούν πρόσθετες προσπάθειες.

               (11)

               Η Γερμανία σημείωσε γενικά περιορισμένη πρόοδο όσον αφορά τη βελτίωση της αποτελεσματικότητας και της φιλικότητας προς την ανάπτυξη του φορολογικού συστήματος, καθώς και τη μείωση της υψηλής φορολόγησης της εργασίας. Δεν προβλέπονται σημαντικά μέτρα για τη μετάβαση προς ευνοϊκότερες για την ανάπτυξη πηγές εσόδων. Η εφαρμογή του μειωμένου συντελεστή φόρου προστιθέμενης αξίας (ύψους 7 % επί του παρόντος) θα μπορούσε να περιορισθεί και να διευρυνθεί η γενική βάση του ΦΠΑ. Τα μάλλον χαμηλά έσοδα από τους περιοδικούς φόρους περιουσίας σημαίνουν ότι υπάρχουν περιθώρια για αυξήσεις και η κατανομή των φορολογικών επιβαρύνσεων θα μπορούσε να είναι πιο δίκαιη εάν επανεξεταζόταν η φορολογική βάση του δημοτικού φόρου ακίνητης περιουσίας («Grundsteuer»). Οι συνθήκες για επενδύσεις στη Γερμανία θα μπορούσαν να βελτιωθούν περαιτέρω με μεταρρύθμιση των τοπικών εμπορικών φόρων («Gewerbesteuer»), μείωση του διοικητικού φόρτου που συνδέεται με την είσπραξη φόρων και μείωση της υφιστάμενης απόκλισης της φορολογίας εταιρειών υπέρ της χρηματοδότησης του χρέους.

               (12)

               Το δημοσιονομικό πλαίσιο συμπληρώθηκε με έναν εθνικό κανόνα περί ισοσκελισμένου προϋπολογισμού και τη σύσταση ανεξάρτητου συμβουλευτικού φορέα. Φαίνεται ότι απαιτούνται ακόμη ειδικοί κανόνες για την εφαρμογή του κανόνα περί ισοσκελισμένου προϋπολογισμού («φρένο στο χρέος») σε αρκετά ομόσπονδα κρατίδια («Länder») προκειμένου να εξασφαλισθεί η αποτελεσματική εφαρμογή του «φρένου στο χρέος» στον ετήσιο κύκλο του προϋπολογισμού. Η σχεδιαζόμενη αναθεώρηση των δημοσιονομικών σχέσεων μεταξύ της ομοσπονδίας, των Länder και των δήμων θα πρέπει να χρησιμοποιηθεί για την ενίσχυση της δημοσιονομικής ευθύνης και λογοδοσίας.

               (13)

               Οι μισθοί αυξήθηκαν τα τελευταία χρόνια ύστερα από παρατεταμένη περίοδο συγκράτησης των μισθών, αλλά το 2013 η πραγματική αύξησή τους ήταν πιο συγκρατημένη από ό,τι το 2012. Η Γερμανία προβλέπει να θεσπίσει το 2015 γενικό κατώτατο μισθό 8,50 ευρώ την ώρα, ο οποίος θα παράγει πλήρως αποτελέσματα από το 2017. Η θέσπιση του προβλεπόμενου γενικού κατώτατου μισθού, σκοπός του οποίου είναι η εξασφάλιση ελάχιστου εισοδήματος των εργαζομένων, απαιτεί στενή παρακολούθηση του αντίκτυπου, ιδίως στην απασχόληση. Περιορισμένη προσπάθεια καταβλήθηκε για τη μείωση της υψηλής φορολογικής επιβάρυνσης, ιδίως των χαμηλόμισθων. Η έγκριση της μεταρρύθμισης του συνταξιοδοτικού συστήματος και τα παρόντα σχέδια μεταρρύθμισης στον τομέα της μακροχρόνιας περίθαλψης, τα οποία συνεπάγονται αύξηση των ποσοστών εισφορών κοινωνικής ασφάλισης, θα μπορούσαν να αυξήσουν πάλι τη φορολογική επιβάρυνση. Η Γερμανία πραγματοποίησε κάποια πρόοδο σχετικά με τη βελτίωση των εκπαιδευτικών επιδόσεων των μειονεκτούντων ατόμων, αλλά ο σύνδεσμος μεταξύ των εκπαιδευτικών επιδόσεων και της κοινωνικοοικονομικής προέλευσης παραμένει ισχυρός και διατηρείται σε όλο τον επαγγελματικό βίο των ατόμων. Παρά την κάποια πρόοδο για τη λήψη κατάλληλων μέτρων ενεργοποίησης και ενσωμάτωσης, η μακροχρόνια ανεργία παραμένει πηγή ανησυχίας, επισημαίνοντας την ανάγκη για πρόσθετα μέτρα. Σημειώθηκε περιορισμένη μόνο πρόοδος όσον αφορά τη λήψη μέτρων για τη μετάβαση από τις «μικροδουλειές» («mini-jobs») σε μορφές απασχόλησης που υπόκεινται σε πλήρεις υποχρεωτικές εισφορές κοινωνικής ασφάλισης. Δεν σημειώθηκε καμία πρόοδος όσον αφορά τη μείωση των φορολογικών αντικινήτρων εργασίας για τα άτομα που συνεισφέρουν δεύτερο εισόδημα σε ένα νοικοκυριό. Η Γερμανία σημείωσε κάποια πρόοδο όσον αφορά την αύξηση των διαθέσιμων θέσεων προσχολικής εκπαίδευσης και φροντίδας πλήρους ωραρίου, καθώς και την επέκταση των ολοήμερων σχολείων. Παράλληλα, εξακολουθούν να είναι ανησυχητικές η ποιότητα και οι περιφερειακές ανισότητες όσον αφορά τους παιδικούς σταθμούς και τα ολοήμερα σχολεία.

               (14)

               Στόχος της πρότασης της κυβέρνησης για αναθεώρηση του νόμου για τις ανανεώσιμες πηγές ενέργειας είναι η επιβράδυνση των αυξήσεων του συνολικού κόστους της ενέργειας, η καλύτερη κατανομή του κόστους μεταξύ των καταναλωτών, ο έλεγχος της επέκτασης των ανανεώσιμων πηγών ενέργειας και η προαγωγή της ολοκλήρωσης της αγοράς. Η εφαρμογή της μεταρρύθμισης πρέπει να παρακολουθείται προσεκτικά όσον αφορά τον αντίκτυπο στη σχέση κόστους/αποτελεσματικότητας του καθεστώτος στήριξης. Περαιτέρω προσπάθειες απαιτούνται όσον αφορά την επέκταση και τον συντονισμό του δικτύου με τις γειτονικές χώρες.

               (15)

               Η δράση που έχει αναληφθεί σε επίπεδο πολιτικής για την περαιτέρω τόνωση του ανταγωνισμού στους τομείς των υπηρεσιών υπήρξε περιορισμένη, παρόλο που θεσπίστηκαν μεμονωμένες μεταρρυθμίσεις σε συγκεκριμένα επαγγέλματα και περιφέρειες, όσον αφορά, για παράδειγμα, τις άδειες και την εμπορική επικοινωνία στον τομέα των κατασκευών. Αν και η ανάπτυξη της παραγωγικότητας μπορεί να είναι διαρθρωτικά χαμηλότερη στους τομείς των υπηρεσιών απ' ό,τι στη βιομηχανία, είναι ιδιαίτερα χαμηλή σε ορισμένους τομείς υπηρεσιών, ιδίως σε επαγγελματικές υπηρεσίες. Υπάρχουν ακόμη εμπόδια στην είσοδο στην αγορά και την άσκηση επαγγελματικών υπηρεσιών. Μεταξύ άλλων, πρόκειται για περιορισμούς ως προς τη νομική μορφή και την εταιρική συμμετοχή, καθώς και απαιτήσεις επαγγελματικών προσόντων. Η ποικιλία των κανονιστικών ρυθμίσεων για επαγγελματικές υπηρεσίες στα διάφορα Länder σημαίνει ότι υπάρχουν περιθώρια να εντοπισθούν οι λιγότερο επαχθείς κανονιστικές προσεγγίσεις και να επεκταθούν σε ολόκληρη τη χώρα. Η αξία των συμβάσεων που προκηρύχθηκαν από γερμανικές αρχές βάσει της ενωσιακής νομοθεσίας δημόσιων συμβάσεων παραμένει από τις χαμηλότερες στην Ένωση. Η ολοκληρωμένη μετάβαση σε μια διαφανή αγορά ηλεκτρονικών δημόσιων συμβάσεων θα μπορούσε να αυξήσει τον ανταγωνισμό. Στον τομέα του λιανικού εμπορίου, οι πολεοδομικοί κανονισμοί σε ορισμένα Länder εξακολουθούν να περιορίζουν την είσοδο νέων φορέων στην αγορά. Η πρόοδος όσον αφορά τη βελτίωση του ανταγωνισμού στις αγορές σιδηροδρομικών μεταφορών υπήρξε περιορισμένη.

               (16)

               Η Γερμανία σημείωσε περιορισμένη πρόοδο όσον αφορά τα μέτρα που ελήφθησαν για την εξυγίανση του τραπεζικού τομέα, ιδίως βελτιώνοντας το πλαίσιο διακυβέρνησης. Η αναδιάρθρωση των Landesbanken τα τελευταία χρόνια πραγματοποιήθηκε σε μεγάλο βαθμό με γνώμονα τις αποφάσεις της Επιτροπής περί κρατικών ενισχύσεων και ο τομέας παραμένει κατακερματισμένος. Περαιτέρω προσπάθειες απαιτούνται για την αντιμετώπιση των διαρθρωτικών εμποδίων και των δομών στη δημόσια διοίκηση οι οποίες παρεμποδίζουν την εξυγίανση με μοχλό τις δυνάμεις της αγοράς, η οποία θα συνέβαλε στην αύξηση της εν γένει αποτελεσματικότητας του χρηματοπιστωτικού τομέα. Η αναθεώρηση του νομικού πλαισίου του δεύτερου τραπεζικού πυλώνα θα μπορούσε να στηρίξει περαιτέρω την εξυγίανση στον δημόσιο τραπεζικό τομέα.

               (17)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής της Γερμανίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Γερμανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 4 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (6) αντικατοπτρίζεται ιδίως στη σύσταση 1 κατωτέρω.

               (19)

               Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 1 έως 4 κατωτέρω.

               (20)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Με βάση την ανάλυση αυτή το Συμβούλιο εξέδωσε συγκεκριμένες συστάσεις οι οποίες απευθύνονται στα κράτη μέλη που έχουν υιοθετήσει το ευρώ ως νόμισμα (7). Ως χώρα που έχει ως εθνικό νόμισμα το ευρώ, η Γερμανία θα πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στη Γερμανία να αναλάβει δράση κατά την περίοδο 2014–2015 προκειμένου:

               (1)

               Να ακολουθήσει ευνοϊκή για την ανάπτυξη δημοσιονομική πολιτική και να διατηρήσει υγιή δημοσιονομική θέση, διασφαλίζοντας ότι ο μεσοπρόθεσμος δημοσιονομικός στόχος εξακολουθεί να τηρείται καθ' όλη την περίοδο που καλύπτεται από το πρόγραμμα σταθερότητας και ότι ο δείκτης χρέους γενικής κυβέρνησης παραμένει σε σταθερά πτωτική τροχιά. Συγκεκριμένα, να αξιοποιήσει τα διαθέσιμα περιθώρια για αύξηση και αποτελεσματικότερες δημόσιες επενδύσεις στους τομείς των υποδομών, της εκπαίδευσης και της έρευνας. Να βελτιώσει την αποτελεσματικότητα του συστήματος φορολογίας, ιδίως διευρύνοντας τη βάση του ΦΠΑ, κυρίως στην κατανάλωση, επανεξετάζοντας τη βάση του δημοτικού φόρου ακίνητης περιουσίας, βελτιώνοντας τη φορολογική διοίκηση και επανεξετάζοντας τους τοπικούς εμπορικούς φόρους, με σκοπό επίσης την προώθηση ιδιωτικών επενδύσεων. Να καταβάλει πρόσθετες προσπάθειες για τη βελτίωση της σχέσης κόστους/αποτελεσματικότητας των δημόσιων δαπανών για την υγειονομική περίθαλψη και τη μακροχρόνια περίθαλψη. Να διασφαλίσει τη βιωσιμότητα του δημόσιου συνταξιοδοτικού συστήματος (i) μεταβάλλοντας τη χρηματοδότηση νέων μη ασφαλιστικών/εξωτερικών παροχών («Mütterrente») σε χρηματοδότηση από φορολογικά έσοδα, προκειμένου επίσης να αποφευχθεί περαιτέρω αύξηση των εισφορών κοινωνικής ασφάλισης, (ii) αυξάνοντας τα κίνητρα για συνταξιοδότηση σε μεγαλύτερη ηλικία και (iii) αυξάνοντας την κάλυψη στον δεύτερο και τον τρίτο πυλώνα των συνταξιοδοτικών συστημάτων. Να ολοκληρώσει την εφαρμογή του «φρένου στο χρέος» κατά τρόπο συνεκτικό σε όλα τα Länder, φροντίζοντας ώστε οι διαδικασίες παρακολούθησης και οι διορθωτικοί μηχανισμοί να είναι έγκαιροι και χρήσιμοι. Να βελτιώσει τον σχεδιασμό των δημοσιονομικών σχέσεων μεταξύ της ομοσπονδίας, των Länder και των δήμων, με σκοπό επίσης τη διασφάλιση κατάλληλων δημόσιων επενδύσεων σε όλα τα επίπεδα διακυβέρνησης.

               (2)

               Να βελτιώσει τις συνθήκες που στηρίζουν περαιτέρω την εγχώρια ζήτηση, μεταξύ άλλων μειώνοντας τους υψηλούς φόρους και τις εισφορές κοινωνικής ασφάλισης, ιδίως των χαμηλόμισθων. Κατά την εφαρμογή του γενικού κατώτατου μισθού, να παρακολουθεί τον αντίκτυπο στην απασχόληση. Να αυξήσει την απασχολησιμότητα των εργαζομένων, αυξάνοντας περαιτέρω τις εκπαιδευτικές επιδόσεις των μειονεκτούντων ατόμων και εφαρμόζοντας πιο φιλόδοξα μέτρα ενεργοποίησης και ενσωμάτωσης στην αγορά εργασίας, ιδίως υπέρ των μακροχρόνια ανέργων. Να λάβει μέτρα για τη μείωση των φορολογικών αντικινήτρων εργασίας, ιδίως για τα άτομα που συνεισφέρουν δεύτερο εισόδημα σε ένα νοικοκυριό, και να διευκολύνει τη μετάβαση από τις «μικροδουλειές» («mini-jobs») σε μορφές απασχόλησης που υπόκεινται σε πλήρεις υποχρεωτικές εισφορές κοινωνικής ασφάλισης. Να αντιμετωπίσει τις περιφερειακές ελλείψεις όσον αφορά τους διαθέσιμους παιδικούς σταθμούς πλήρους ωραρίου και τα ολοήμερα σχολεία, βελτιώνοντας συγχρόνως τη συνολική ποιότητα της εκπαίδευσης.

               (3)

               Να διατηρήσει στο ελάχιστο το συνολικό κόστος της μετατροπής του ενεργειακού συστήματος. Συγκεκριμένα, να παρακολουθεί τον αντίκτυπο της μεταρρύθμισης του νόμου για τις ανανεώσιμες πηγές ενέργειας στη σχέση κόστους/αποτελεσματικότητας του καθεστώτος στήριξης για τις ανανεώσιμες πηγές ενέργειας. Να εντείνει τις προσπάθειες για την επιτάχυνση της επέκτασης των εθνικών και διασυνοριακών δικτύων ηλεκτρικής ενέργειας και φυσικού αερίου. Να εντείνει τον συντονισμό της ενεργειακής πολιτικής με τις γειτονικές χώρες.

               (4)

               Να λάβει πιο φιλόδοξα μέτρα για την περαιτέρω τόνωση του ανταγωνισμού στους τομείς των υπηρεσιών, συμπεριλαμβανομένων ορισμένων επαγγελματικών υπηρεσιών, επανεξετάζοντας επίσης τις υφιστάμενες κανονιστικές προσεγγίσεις και συγκλίνοντας προς βέλτιστες πρακτικές στα διάφορα Länder. Να εντοπίσει τους λόγους που εξηγούν τη χαμηλή αξία των δημοσίων συμβάσεων που συνάπτονται με ανοικτό διαγωνισμό βάσει της ενωσιακής νομοθεσίας. Να εντείνει τις προσπάθειες για την κατάργηση αδικαιολόγητων πολεοδομικών κανονισμών οι οποίοι περιορίζουν την είσοδο νέων φορέων στον τομέα του λιανικού εμπορίου. Να αναλάβει δράση για την κατάργηση των εναπομενόντων φραγμών όσον αφορά τον ανταγωνισμό στις αγορές σιδηροδρομικών μεταφορών. Να συνεχίσει τις προσπάθειες εξυγίανσης στον τομέα των «Landesbanken», μεταξύ άλλων βελτιώνοντας το πλαίσιο διακυβέρνησης.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρήθηκαν για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  ΕΕ C 217 της 30.7.2013, σ. 33.

      (5)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (6)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (7)  Βλέπε σελίδα 141 της παρούσας Επίσημης Εφημερίδας.


				|

		52012DC0304

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Δανίας για το 2012 και την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Δανίας για την περίοδο 2012-2015 /* COM/2012/0304 final */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Δανίας για
το 2012
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σύγκλισης της
Δανίας για την
περίοδο 2012-2015
ΣΥΜΒΟΥΛΙΟ
ΤΗΣ ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου 1997,
για την
ενίσχυση της
εποπτείας της
δημοσιονομικής
κατάστασης και
την εποπτεία και
το συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου, της
16ης Νοεμβρίου 2011,
σχετικά με την
πρόληψη και
διόρθωση των
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
«Ευρώπη 2020», μιας
νέας
στρατηγικής
για την
ανάπτυξη και
την απασχόληση,
η οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης (2010
έως 2014) και στις 21
Οκτωβρίου 2010 το
Συμβούλιο
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης των
κρατών μελών[5], οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση
σχετικά με το
εθνικό
πρόγραμμα
μεταρρυθμίσεων
της Δανίας για
το 2011 και
διετύπωσε
γνώμη σχετικά
με το
επικαιροποιημένο
πρόγραμμα
σύγκλισης της
Δανίας για την
περίοδο 2011-2014.
(4)       Στις 23
Νοεμβρίου 2011, η
Επιτροπή
εξέδωσε τη
δεύτερη Ετήσια
Επισκόπηση της
Ανάπτυξης που
σηματοδοτεί
την έναρξη του
δεύτερου
Ευρωπαϊκού
Εξαμήνου εκ
των προτέρων
και ολοκληρωμένου
συντονισμού
πολιτικής, το
οποίο εδράζεται
στη στρατηγική
«Ευρώπη 2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ) 1176/2011,
εξέδωσε την
έκθεση για τον
μηχανισμό
επαγρύπνησης[6], στην
οποία
προσδιόρισε
την Δανία ως
ένα από τα
κράτη μέλη για
τα οποία
επρόκειτο να
διεξαχθεί εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
μέτρων για την
τόνωση της
ανάπτυξης.
Υπογράμμισε
την ανάγκη να
επιδιωχθεί
διαφοροποιημένη
και ευνοϊκή
για την
ανάπτυξη δημοσιονομική
εξυγίανση, να
αποκατασταθεί
η υπό κανονικούς
όρους χορήγηση
δανείων προς
την οικονομία,
να
υποστηριχθεί η
ανάπτυξη και η
ανταγωνιστικότητα,
να καταπολεμηθεί
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ+ να
υποβάλουν
εγκαίρως τις
δεσμεύσεις
τους,
προκειμένου να
περιληφθούν
στα αντίστοιχα
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(7)       Στις 30
Απριλίου 2012, η
Δανία υπέβαλε
το εθνικό της
πρόγραμμα
σύγκλισης που
καλύπτει την
περίοδο 2012-2015,
καθώς και το
εθνικό της
πρόγραμμα
μεταρρυθμίσεων
για το 2012. Για να
ληφθεί υπόψη η
μεταξύ τους
αλληλεξάρτηση,
τα δύο
προγράμματα
αξιολογήθηκαν
ταυτόχρονα. Στην
εμπεριστατωμένη
επισκόπησή[7], της,
βάσει του
άρθρου 5 του
κανονισμού (EΕ)
αριθ. 1176/2011, η
Επιτροπή συνεπέρανε
ότι η Δανία
παρουσιάζει
εσωτερική και
εξωτερική
ανισορροπία,
αν και όχι
υπερβολική.
(8)       Βάσει
της
αξιολόγησης
του
προγράμματος
σύγκλισης του 2012,
σύμφωνα με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο, στο
οποίο
στηρίζονται οι
δημοσιονομικές
προβολές του
προγράμματος,
είναι εύλογο.
Το σενάριο
προβλέπει
αύξηση του ΑΕΠ 1,2
και 1,5% το 2012 και το 2013
και συνάδει εν
πολλοίς με τις
εαρινές
προβλέψεις της
Επιτροπής του 2012
που κάνουν λόγο
για 1,1 και 1,4%
αντιστοίχως.
Ως εκ τούτου, τα
δημόσια
ελλείμματα είναι
κάπως
μικρότερα στο
πρόγραμμα
σύγκλισης (4,0 και 1,8%
του ΑΕΠ το 2012 και
το 2013 αντίστοιχα,
σε σύγκριση με 4,1
και 2,0% του ΑΕΠ
στις εαρινές
προβλέψεις της
Επιτροπής του 2012).
Σύμφωνα με το
πρόγραμμα,
στόχος της
δημοσιονομικής
στρατηγικής
είναι να
διορθωθεί το
υπερβολικό έλλειμμα
έως το 2013 και να
επιτευχθεί ο
μεσοπρόθεσμος
δημοσιονομικός
στόχος (ΜΔΣ) που
αντιστοιχεί σε
τουλάχιστον διαρθρωτικά
ισοσκελισμένο
προϋπολογισμό
το 2020. Ως εκ
τούτου, το
πρόγραμμα
επιβεβαιώνει
τον προηγούμενο
ΜΔΣ, ο οποίος
αντικατοπτρίζει
επαρκώς τις
απαιτήσεις του
Συμφώνου
Σταθερότητας
και Ανάπτυξης.
Το
προγραμματιζόμενο
ονομαστικό
έλλειμμα για
το 2013 συμβαδίζει
με την έγκαιρη
διόρθωση του
υπερβολικού δημόσιου
ελλείμματος
και, με βάση το
(εκ νέου υπολογισθέν)
διαρθρωτικό
δημοσιονομικό
ισοζύγιο[8],
η
προγραμματιζόμενη
δημοσιονομική
προσπάθεια κατά
το έτος εκείνο
ανταποκρίνεται
στη σύσταση που
εξέδωσε το
Συμβούλιο στο
πλαίσιο της
διαδικασίας
υπερβολικού
ελλείμματος
τον Ιούλιο του 2010.
Η πορεία της
εξυγίανσης
έχει καταστεί
πιο οπισθοβαρής
από ό,τι
προβλεπόταν
αρχικά και
χρειάζεται
σημαντική
προσπάθεια το 2013
για να
διασφαλιστεί η
απαιτούμενη
διαρθρωτική προσαρμογή.
Οι κίνδυνοι μη
επίτευξης της
τιμής αναφοράς
του 3% του ΑΕΠ το 2013
είναι
περιορισμένοι.
Οι εαρινές
προβλέψεις της
Επιτροπής του 2012
κάνουν λόγο
για δημόσιο
έλλειμμα 2,0% του
ΑΕΠ. Με βάση το
(εκ νέου
υπολογισθέν)
διαρθρωτικό
δημοσιονομικό
ισοζύγιο, από
το 2013 και έπειτα,
η εκτιμώμενη
δημοσιονομική
βελτίωση στο
διαρθρωτικό
δημοσιονομικό
ισοζύγιο
υπολείπεται
του 0,5% του ΑΕΠ
που απαιτεί το
Σύμφωνο
Σταθερότητας
και Ανάπτυξης.
Ταυτόχρονα, ο
ρυθμός
ανάπτυξης των
κρατικών
δαπανών,
λαμβάνοντας
υπόψη τα μέτρα
διακριτικής
ευχέρειας στο
σκέλος των
εσόδων, αναμένεται
ότι θα τηρεί το
όριο δαπανών
που ορίζει το
Σύμφωνο
Σταθερότητας
και Ανάπτυξης.
Μέρος των δημοσιονομικών
ελλειμμάτων θα
χρηματοδοτηθεί
από τη μείωση
του
λογαριασμού
της κυβέρνησης
στη Nationalbank της
Δανίας. Το
ακαθάριστο
δημόσιο χρέος
της Δανίας αναμένεται
να υποχωρήσει
από 46,5% του ΑΕΠ το 2011
στο 41.1% έως το 2015,
δηλαδή αρκετά
κάτω από το 60% του
ΑΕΠ.
(9)       Η
αύξηση της
προσφοράς
εργατικού
δυναμικού αποτελεί
βασική
προτεραιότητα
για τη Δανία
ώστε να εξασφαλιστεί
η μελλοντική
ευημερία και η
δημοσιονομική
διατηρησιμότητα.
Το 2011, η Δανία
ολοκλήρωσε μια
φιλόδοξη
μεταρρύθμιση
του συστήματος
εθελοντικής
πρόωρης
συνταξιοδότησης
και επέσπευσε
την
προηγουμένως
προγραμματισθείσα
αύξηση της
νόμιμης
ηλικίας
συνταξιοδότησης,
συνδέοντάς την
με το
προσδόκιμο
ζωής. Τώρα
πρέπει να
δοθεί έμφαση
στη μεταρρύθμιση
των συντάξεων
αναπηρίας και
των
προγραμμάτων επιδοτούμενης
απασχόλησης (flex-job).
Η κυβέρνηση
υπέβαλε
πρόταση για τη
μεταρρύθμιση
του τομέα
αυτού, η οποία
θα πρέπει να
εφαρμοστεί
χωρίς
καθυστέρηση. Το
αυξανόμενο
χάσμα που
υφίσταται όσον
αφορά την απασχόληση
μεταξύ ατόμων
μεταναστευτικής
προέλευσης και
του υπόλοιπου
ενεργού
πληθυσμού
πρέπει επίσης
να
αντιμετωπιστεί.

(10)     Η
αύξηση της
παραγωγικότητας
της εργασίας
στη Δανία
επιβραδύνθηκε
κατά τις
τελευταίες
δεκαετίες, και
μία από τις
αιτίες ήταν οι
σχετικά χαμηλές
εκπαιδευτικές
επιδόσεις.
Παρά το υψηλό επίπεδο
δαπανών στην
εκπαίδευση, η
ποιότητα σχολικής
εκπαίδευσης –
όπως
υπολογίστηκε
από το πρόγραμμα
διεθνούς
αξιολόγησης
μαθητών (PISA) του
ΟΟΣΑ — ανέρχεται
μόλις στον
μέσο όρο.
Επίσης, οι
σπουδαστές
κατά κανόνα
ολοκληρώνουν
τις σπουδές
τους σε
μεγαλύτερη
ηλικία από ό,τι
σε άλλα κράτη
μέλη και τα
ποσοστά εγκατάλειψης
των σπουδών σε
ιδρύματα
επαγγελματικής
κατάρτισης
είναι σχετικά
υψηλά. Για να
ανταποκριθεί
στις
προκλήσεις του
τομέα αυτού η
κυβέρνηση
εξήγγειλε
ορισμένα νέα
μέτρα τόσο για
την
υποχρεωτική
όσο και για την
δευτεροβάθμια
εκπαίδευση. Ο
προϋπολογισμός
του 2012 στηρίζει
επίσης την
εισαγωγή
κοινωνικών
ρητρών στις
προσκλήσεις
υποβολής
προσφορών για
τις δημόσιες
συμβάσεις και
μέτρα που θα
παρέχουν
οικονομικά
κίνητρα σε
ιδιωτικές
εταιρείες να
προσφέρουν
θέσεις
μαθητείας,
ώστε να
αυξήσουν τον
αριθμό των
διαθέσιμων
θέσεων. Η αύξηση
της προσφοράς
θέσεων
μαθητείας θα
αποτελέσει
επίσης αντικείμενο
τριμερών
διαπραγματεύσεων
και των εργασιών
διυπουργικής
επιτροπής.
(11)     Άλλη
πιθανή αιτία
της βραδείας
αύξησης της
παραγωγικότητας
είναι ο
σχετικά
χαμηλός βαθμός
ανταγωνισμού
στη Δανία. Το 2011,
εγκρίθηκε
δέσμη μέτρων
ανταγωνισμού
που στόχευε
ιδίως στον
τομέα των
δομικών
κατασκευών,
στον τομέα του
λιανικού
εμπορίου, στον
τομέα της
υγείας και στον
τομέα των
δημοσίων
υπηρεσιών. Υπό
εξέταση βρίσκεται
ο ανταγωνισμός
στον τομέα των
ταξί και των
μεταφορικών
υπηρεσιών,
καθώς και η
ελευθέρωση του
τομέα των
φαρμακείων,
ενόψει πιθανών
νέων μέτρων. Το
ζήτημα της
αύξησης της
δημοσίων
συμβάσεων σε
επίπεδο δήμων
και
περιφερειών
τελεί υπό
διαπραγμάτευση
με
περιφερειακές
και τοπικές
αρχές. Στο
πλαίσιο αυτό,
κρατική
επιτροπή
κατέληξε
πρόσφατα στο
συμπέρασμα ότι
απαιτείται
ενίσχυση της
δανικής
νομοθεσίας
περί ανταγωνισμού
και ότι επί του
παρόντος οι
κυρώσεις για
παραβάσεις
είναι
υπερβολικά
ήπιες ώστε να
λειτουργήσουν
αποτρεπτικά.
Δεδομένου ότι
μόνον περιορισμένος
αριθμός
συγκεκριμένων
πρωτοβουλιών αναλήφθηκαν
στον τομέα
αυτόν κατά το
παρελθόν έτος,
απαιτούνται
περαιτέρω
μέτρα για την
κατάλληλη
αντιμετώπιση
της πρόκλησης
αυτής.
(12)     Όπως
επιβεβαιώθηκε
στην
εμπεριστατωμένη
επισκόπηση
βάσει του
άρθρου 5 του
κανονισμού (ΕΚ)
αριθ. 1176/2011, ενώ το
υψηλό
ακαθάριστο
ιδιωτικό χρέος
αποτελεί σε
κάποιο βαθμό
διαρθρωτικό
χαρακτηριστικό
της δανικής
οικονομίας, με
τα περιουσιακά
στοιχεία των
νοικοκυριών να
υπερβαίνουν κατά
πολύ τις
υποχρεώσεις
τους,
δημιουργούνται
ανησυχίες όσον
αφορά το υψηλό
χρέος των
νοικοκυριών
λόγω του ότι οι
εξελίξεις στην
αγορά ακινήτων
φαίνεται να
έχουν οδηγήσει
το χρέος σε
επίπεδα πέραν
εκείνων που θα
μπορούσαν να
οφείλονται σε
διαρθρωτικούς
παράγοντες.
Επιπλέον, η
σύνθεση των
ενυπόθηκων
δανείων έχει
αλλάξει σε
σχέση με το 2003,
καθώς τα
δάνεια
μεταβλητού επιτοκίου
χωρίς δόσεις
έχουν γίνει
δημοφιλέστερα
των δανείων
σταθερού
επιτοκίου με
δόσεις. Για ένα
δεδομένο
επίπεδο χρέους
συνεπώς τα
νοικοκυριά
είναι πλέον
πιο ευαίσθητα
στις αυξήσεις
επιτοκίων και
στις
διακυμάνσεις
των τιμών των
ακινήτων από
ό,τι πριν από
μια δεκαετία.
Αυτό εγκυμονεί
μεγαλύτερους
κινδύνους για
τη
δημοσιονομική
και οικονομική
σταθερότητα.
Στη Δανία
έχουν ληφθεί
μέτρα για την
αντιμετώπιση
των αδυναμιών
ου συστήματος
ενυπόθηκου
δανεισμού.
Επίσης, το
υπουργείο
επιχειρήσεων
και ανάπτυξης
διεξάγει
ανάλυση της
κατανομής των
περιουσιακών
στοιχείων και
των
υποχρεώσεων
των
νοικοκυριών
καθώς και την
ενδεχόμενη
ευαισθησία
τους σε
περίπτωση διαφόρων
οικονομικών
κλυδωνισμών.
Ωστόσο, θα πρέπει
επίσης να
μελετηθεί η
λήψη μέτρων
για την πρόληψη
προκυκλικών
εξελίξεων στην
αγορά στέγης
μεσοπρόθεσμα,
κατά προτίμηση
μέσω της
ευθυγράμμισης
του φόρου
ακίνητης
περιουσίας με
τις
πραγματικές
τιμές της αγοράς.
Η κατάργηση
του ανωτάτου
ορίου της
ετήσιας αύξησης
του δημοτικού
φόρου ακινήτων
μπορεί επίσης
να αποτρέψει μελλοντικά
προκυκλικά
αποτελέσματα.
Μέτρα του είδους
αυτού πρέπει
να θεσπιστούν
βαθμιαία,
λαμβάνοντας
υπόψη την
τρέχουσα
ανάγκη
σταθεροποίησης
της αγοράς
στέγης.
(13)     Η
Δανία ανέλαβε
ορισμένες
δεσμεύσεις στο
πλαίσιο του
συμφώνου για
το Ευρώ +. Αυτές
οι δεσμεύσεις,
και η εφαρμογή
των δεσμεύσεων
που παρουσιάστηκαν
το 2011, αφορούν
την προώθηση
της
απασχόλησης,
τη βελτίωση
της
ανταγωνιστικότητας,
την αύξηση της
διατηρησιμότητας
των δημόσιων
οικονομικών
και την ενίσχυση
της
δημοσιονομικής
σταθερότητας.
Η Επιτροπή
αξιολόγησε την
υλοποίηση των
δεσμεύσεων που
αναλήφθηκαν
στο πλαίσιο
του Συμφώνου
για το Ευρώ +. Τα
αποτελέσματα
της
αξιολόγησης
αυτής λήφθηκαν
υπόψη στις
συστάσεις.
(14)     Στο
πλαίσιο του
Ευρωπαϊκού
Εξαμήνου, η
Επιτροπή διεξήγαγε
ολοκληρωμένη
ανάλυση της οικονομικής
πολιτικής της
Δανίας.
Αξιολόγησε το πρόγραμμα
σύγκλισης και
το πρόγραμμα
εθνικών μεταρρυθμίσεων
και παρουσίασε
εμπεριστατωμένη
επισκόπηση.
Λήφθηκε υπόψη
όχι μόνο η
καταλληλότητά
τους για
βιώσιμη
φορολογική και
κοινωνικοοικονομική
πολιτική στη Δανία
αλλά επίσης η
συμμόρφωσή
τους προς τους
κανόνες της ΕΕ
και τη
διακυβέρνηση,
δεδομένης της
ανάγκης
ενίσχυσης της
συνολικής
οικονομικής
διακυβέρνησης
της Ευρωπαϊκής
Ένωσης, με
συνεισφορές από
το επίπεδο της
ΕΕ στη
διαμόρφωση
μελλοντικών εθνικών
αποφάσεων. Οι
συστάσεις που
διατυπώνει στο
πλαίσιο του Ευρωπαϊκού
Εξαμήνου
αντικατοπτρίζονται
στις συστάσεις
1 έως 5 κατωτέρω.
(15)     Βάσει
αυτής της
αξιολόγησης,
το Συμβούλιο
εξέτασε το
πρόγραμμα
σύγκλισης της
Δανίας και η
γνώμη[9]
του
αντικατοπτρίζεται
ειδικότερα κατωτέρω
στη σύσταση 1.
(16)     Βάσει
των
αποτελεσμάτων
της
εμπεριστατωμένης
επισκόπησης
της Επιτροπής
και της
παρούσας αξιολόγησης,
το Συμβούλιο
εξέτασε το
εθνικό
πρόγραμμα μεταρρυθμίσεων
της Δανίας του 2012
και το
πρόγραμμα
σύγκλισης της
Δανίας. Οι
συστάσεις του
κατ’ εφαρμογή
του άρθρου 6 του
κανονισμού (ΕΕ)
αριθ. 1176/2011
αποτυπώνονται,
ειδικότερα,
στις συστάσεις
3, 4 και 5 κατωτέρω,
ΣΥΝΙΣΤΑ
στη Δανία να
αναλάβει δράση
κατά την περίοδο
2012-2013 προκειμένου:
1.           Να
εφαρμόσει τη
δημοσιονομική
στρατηγική
όπως είχε
προβλεφθεί, να
εξασφαλίσει
διόρθωση του
υπερβολικού
ελλείμματος
έως το 2013 και να
επιτύχει τη
μέση ετήσια
προσπάθεια
διαρθρωτικής
προσαρμογής
που ορίζεται
στις συστάσεις
που διατύπωσε
το Συμβούλιο
στο πλαίσιο
της διαδικασίας
υπερβολικού
ελλείμματος. Εν
συνεχεία, να
καταβάλει
κατάλληλη
προσπάθεια διαρθρωτικής
προσαρμογής
ώστε να
σημειώσει ικανοποιητική
πρόοδο στην
επίτευξη του
μεσοπρόθεσμου
δημοσιονομικού
στόχου (ΜΔΣ),
συμπεριλαμβανομένης
της τήρησης
του ορίου
δαπανών.
2.           Να
λάβει
περαιτέρω
μέτρα για την
μακροπρόθεσμη
προσφορά
εργατικού
δυναμικού,
μέσω
μεταρρύθμισης
των συντάξεων
αναπηρίας, καλύτερης
στόχευσης των
καθεστώτων
επιδοτούμενης
απασχόλησης
(σύστημα ‘flex-job’)
προς άτομα με
μειωμένη ικανότητα
εργασίας και
βελτίωσης της
απασχολησιμότητας
ατόμων
μεταναστευτικής
προέλευσης.
3.           Να
εφαρμόσει
πάραυτα τα
εξαγγελθέντα
μέτρα για τη
βελτίωση της
αποτελεσματικότητας
κόστους του εκπαιδευτικού
συστήματος, τη
μείωση των
ποσοστών
διακοπής της
φοίτησης,
ιδίως στον
τομέα της επαγγελματικής
εκπαίδευσης
και την αύξηση
του διαθέσιμου
αριθμού θέσεων
μαθητείας.
4.           Να
συνεχίσει τις
προσπάθειες
για την άρση
των φραγμών
στον
ανταγωνισμό,
ιδίως στους
τομείς των τοπικών
υπηρεσιών, του
λιανικού
εμπορίου και
των δομικών
κατασκευών,
μεταξύ άλλων
ανοίγοντας
περαιτέρω στον
ανταγωνισμό
τις δημοτικές
και
περιφερειακές
δημόσιες
συμβάσεις
παροχής
υπηρεσιών και
εξασφαλίζοντας
ότι οι
κυρώσεις για
παραβάσεις της
νομοθεσίας
ανταγωνισμού
θα είναι
επαρκώς
αποτρεπτικές.
5.           Να
εξετάσει το
ενδεχόμενο
λήψης
περαιτέρω
προληπτικών
μέτρων για την
ενίσχυση της
σταθερότητας
της αγοράς
στέγης και του
χρηματοπιστωτικού
συστήματος
μεσοπρόθεσμα,
μεταξύ άλλων,
λαμβάνοντας
υπόψη την
διεξαγόμενη
μελέτη του
υπουργείου
επιχειρήσεων
και ανάπτυξης
όσον αφορά την
κατανομή
περιουσιακών
στοιχείων και
υποχρεώσεων
στα νοικοκυριά
και
αναθεωρώντας
τις αξίες των
ακινήτων και
το σύστημα
δημοτικού
φόρου ακινήτων.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 02.08.1997,
σ. 1
[2]               ΕΕ L 306 της 23.11.2011,
σ. 25
[3]               COM(2012) 304 τελικό
[4]               P7_TA(2012)0048 και P7_TA(2012)0047
[5]               Απόφαση 2012/238/EΕ
του
Συμβουλίου,
της 26ης
Απριλίου 2012
[6]               COM(2012) 68 τελικό
[7]               SWD(2012) 153 τελικό
[8]               Κυκλικά
προσαρμοσμένο
δημοσιονομικό
αποτέλεσμα μη
λαμβανομένων
υπόψη των
έκτακτων και
προσωρινών
μέτρων, όπως
υπολογίσθηκε
εκ νέου από τις
υπηρεσίες της
Επιτροπής
βάσει των
πληροφοριών
που παρέχονται
στο πρόγραμμα
χρησιμοποιώντας
την από κοινού
συμφωνηθείσα
μεθοδολογία
[9]               Βάσει του
άρθρου 9
παράγραφος 2
του κανονισμού
(ΕΚ) αριθ. 1466/97 του
Συμβουλίου


title: Σύσταση αριθ. U2, της 12ης Ιουνίου 2009 , σχετικά με την εφαρμογή του άρθρου 64 παράγραφος 1 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου σε ανέργους που συνοδεύουν τους συζύγους ή τους συντρόφους τους οι οποίοι ασκούν επαγγελματική δραστηριότητα σε κράτος μέλος άλλο από το αρμόδιο κράτος (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/51

         ΣΫΣΤΑΣΗ αριθ. U2
   της 12ης Ιουνίου 2009
   σχετικά με την εφαρμογή του άρθρου 64 παράγραφος 1 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου σε ανέργους που συνοδεύουν τους συζύγους ή τους συντρόφους τους οι οποίοι ασκούν επαγγελματική δραστηριότητα σε κράτος μέλος άλλο από το αρμόδιο κράτος
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/16
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΕΙΑΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   το άρθρο 64 παράγραφος 1 του κανονισμού (ΕΚ) αριθ. 883/2004 και το άρθρο 55 παράγραφος 1 του κανονισμού (ΕΚ) αριθ. 987/2009,
   Εκτιμώντας τα ακόλουθα:

               (1)

               Δυνάμει του άρθρου 64 παράγραφος 1 του κανονισμού (ΕΚ) αριθ. 883/2004, ένα πρόσωπο που είναι πλήρως άνεργο και μεταβαίνει σε κράτος μέλος άλλο από το αρμόδιο κράτος με σκοπό την αναζήτηση εργασίας επιτρέπεται, με την επιφύλαξη ορισμένων όρων και περιορισμών, να διατηρεί το δικαίωμα χρηματικών παροχών ανεργίας.

               (2)

               Μία από τις προϋποθέσεις που τίθενται στο στοιχείο α) της εν λόγω παραγράφου είναι ότι ο ενδιαφερόμενος πρέπει να έχει παραμείνει στη διάθεση των υπηρεσιών απασχόλησης του αρμόδιου κράτους επί τουλάχιστον τέσσερις εβδομάδες μετά την έναρξη της ανεργίας.

               (3)

               Ωστόσο, η τελευταία φράση του στοιχείου α) επιτρέπει στις αρμόδιες αρχές ή στους αρμόδιους φορείς να εγκρίνουν την αναχώρηση του ανέργου που αναζητεί εργασία πριν από την πάροδο των τεσσάρων εβδομάδων.

               (4)

               Η έγκριση της αναχώρησης δεν θα πρέπει να απορρίπτεται για πρόσωπα τα οποία, ενώ πληρούν τις άλλες προϋποθέσεις που τίθενται στο άρθρο 64 παράγραφος 1 του εν λόγω κανονισμού, επιθυμούν να συνοδεύσουν τον/τη σύζυγο ή τον/τη σύντροφό τους που έχει δεχθεί εργασία σε άλλο κράτος μέλος.
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΣΥΝΙΣΤΑ ΣΤΙΣ ΑΡΜΟΔΙΕΣ ΥΠΗΡΕΣΙΕΣ ΚΑΙ ΤΟΥΣ ΑΡΜΟΔΙΟΥΣ ΦΟΡΕΙΣ:

               1.

               Η έγκριση της αναχώρησης πριν από την πάροδο των τεσσάρων εβδομάδων, όπως προβλέπεται στην τελευταία φράση του άρθρου 64 παράγραφος 1 στοιχείο α) του κανονισμού (ΕΚ) αριθ. 883/2004, παρέχεται σε άτομο που είναι πλήρως άνεργο, πληροί όλες τις άλλες προϋποθέσεις που τίθενται στο άρθρο 64 παράγραφος 1 και συνοδεύει τον/τη σύζυγο ή σύντροφό του/της που έχει αναλάβει εργασία σε κράτος μέλος άλλο από το αρμόδιο κράτος.
               Η έννοια του συντρόφου προσδιορίζεται βάσει της νομοθεσίας του αρμόδιου κράτους μέλους.

               2.

               Η παρούσα σύσταση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.


Avis juridique important

|

31994K3118

Σύσταση αριθ. 3118/94/ΕΚΑΧ της Επιτροπής της 19ης Δεκεμβρίου 1994 σχετικά με την κοινοτική επιτήρηση που προηγείται των εισαγωγών ορισμένων προϊόντων σιδήρου και χάλυβα που συμπεριλαμβάνονται στη συνθήκη ΕΚΑΧ, καταγωγής τρίτων χωρών

Επίσημη Εφημερίδα αριθ. L 330 της 21/12/1994 σ. 0006 - 0014 Φινλανδική ειδική έκδοση: Κεφάλαιο 3 τόμος 64 σ. 0086  Σουηδική ειδική έκδοση: Κεφάλαιο 3 τόμος 64 σ. 0086

ΣΥΣΤΑΣΗ αριθ. 3118/94/ΕΚΑΧ ΤΗΣ ΕΠΙΤΡΟΠΗΣ της 19ης Δεκεμβρίου 1994 σχετικά με την κοινοτική επιτήρηση που προηγείται των εισαγωγών ορισμένων προϊόντων σιδήρου και χάλυβα που συμπεριλαμβάνονται στη συνθήκη ΕΚΑΧ, καταγωγής τρίτων χωρώνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,  Εκτιμώντας:  ότι, με τη σύσταση αριθ. 85/94/ΕΚΑΧ (1), η Επιτροπή υπέβαλε σε κοινοτική επιτήρηση τις εισαγωγές στην Κοινότητα ορισμένων προϊόντων σιδήρου και χάλυβα που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα- ότι, προ των νέων συνθηκών που επικρατούν στη βιομηχανία χάλυβα, το εν λόγω σύστημα επιτήρησης που προηγείται των εισαγωγών εξακολουθεί να είναι αναγκαίο για την άντληση στατιστικών πληροφοριών ώστε να είναι δυνατή η ταχεία ανάλυση των διαγραφόμενων  τάσεων στις εισαγωγές- ότι η ολοκλήρωση της ενιαίας αγοράς απαιτεί την επίτευξη ομοιομορφίας των διατυπώσεων που πρέπει να εκπληρούν οι εισαγωγείς ανεξάρτητα από τον τόπο εκτελωνισμού των εμπορευμάτων- ότι τα έγγραφα εισαγωγής τα εκδιδόμενα στο πλαίσιο της κοινοτικής επιτήρησης πρέπει να ισχύουν σε όλη την Κοινότητα, ανεξάρτητα από το κράτος μέλος που τα εξέδωσε- ότι, για την έκδοση εγγράφων εισαγωγής, τα οποία υπόκεινται πάντα σε ενιαίους όρους σε κοινονικό επίπεδο, αρμόδιες είναι οι εθνικές υπηρεσίες,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:   Άρθρο 1  1. Η θέση σε ελεύθερη κυκλοφορία στην Κοινότητα προϊόντων σιδήρου και χάλυβα που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και απαριθμούνται στο παράρτημα Ι, καταγωγής τρίτων χωρών πλην των χωρών  που συμμετέχουν στη συμφωνία για τον Ευρωπαϊκό Οικονομικό Χώρο (ΕΟΧ), υπόκειται στην έκδοση εγγράφου εισαγωγής.  2. Το έγγραφο ή η άδεια εισαγωγής εκδίδεται από την αρμόδια υπηρεσία των κρατών μελών δωρεάν και για όλες τις ζητούμενες ποσότητες, μόλις ληφθεί η αίτηση και, οπωσδήποτε, εντός δέκα εργασίμων ημερών μετά την υποβολή της αίτησης δεόντως συμπληρωμένης από  τον κοινοτικό εισαγωγέα, ανεξάρτητα από την έδρα του εισαγωγέα αυτού στην Κοινότητα.  3. H παράγραφος 2 ισχύει με την επιφύλαξη εφαρμογής ενδεχόμενων κοινοτικών ποσοτικών ορίων ή αποφάσεων λαμβανομένων στο πλαίσιο συμφωνίας ή διαχείρισης ποσόστωσης.  4. Το έγγραφο εισαγωγής ή η άδεια που εκδίδει κάποια από τις υπηρεσίες που αναφέρονται στο παράρτημα ΙΙ ισχύει σε όλη την Κοινότητα.  5. Η αίτηση του εισαγωγέα πρέπει να περιλαμβάνει τις ενδείξεις που αναφέρονται στο άρθρο 2 παράγραφος 1. Η χρησιμοποίηση του εντύπου που περιλαμβάνεται στο παράρτημα ΙΙΙ είναι υποχρεωτική όταν προβλέπεται η θέση των εμπορευμάτων σε ελεύθερη κυκλοφορία  σε κράτος μέλος άλλο από εκείνο το οποίο εξέδωσε το έγγραφο ή την άδεια εισαγωγής.  6. Με την επιφύλαξη ενδεχόμενων μεταβολών στους ισχύοντες κανόνες που διέπουν τις εισαγωγές ή αποφάσεων λαμβανομένων στο πλαίσιο συμφωνίας ή της διαχείρισης ποσόστωσης:  - η περίοδος ισχύος του εγγράφου ή της άδειας εισαγωγής ορίζεται σε τέσσερις μήνες,  - έγγραφα εισαγωγής που δεν έχουν χρησιμοποιηθεί ή έχουν χρησιμοποιηθεί μερικώς μπορούν να ανανεώνονται.   Άρθρο 2  1. H αίτηση του εισαγωγέα πρέπει να αναφέρει:  α) το όνομα και τη διεύθυνση του αποστολέα- β) το πλήρες όνομα και την πλήρη διεύθυνση του εισαγωγέα (παραλήπτη)- γ) την ακριβή περιγραφή των εμπορευμάτων και τον (τους) κωδικό(ούς) της συνδυασμένης ονοματολογίας της Κοινότητας- δ) τη χώρα καταγωγής- ε) τη χώρα προέλευσης- στ) το καθαρό βάρος ανά δασμολογική κλάση συνδυασμένης ονοματολογίας της Κοινότητας- ζ) την αξία cif στα σύνορα της Κοινότητας ανά δασμολογική κλάση της συνδυασμένης ονοματολογίας της Κοινότητας- η) αν πρόκειται για προϊοντα δεύτερης διαλογής ή για υποπρότυπη ποιότητα (2)- θ) το προτεινόμενο χρονικό διάστημα καθώς και το (τους) προβλεπόμενο(ους) τόπο(ους) εκτελωνισμού.  2. Ο εισαγωγέας πρέπει να διευκρινίζει αν η αίτησή του αποτελεί επανάληψη προηγούμενης αίτησης με αντικείμενο την ίδια σύμβαση.  3. Ο εισαγωγέας οφείλει να πιστοποιεί την ακρίβεια της αίτησής του και προσκομίζει αντίγραφο της σύμβασης πώλησης ή προμήθειας, του προτιμολογίου ή/και, εφόσον τα εμπορεύματα δεν αγοράζονται απευθείας από την χώρα παραγωγής, πιστοποιητικό παραγωγής του  χαλυβουργείου.   Άρθρο 3  Eφόσον συμφωνηθεί μεταξύ της Κοινότητας και συγκεκριμένης τρίτης χώρας, άδεια εξαγωγής εκδιδόμενη από τις υπηρεσίες της χώρας αυτής απαιτείται και για την εισαγωγή στην Κοινότητα των σχετικών προϊόντων ΕΚΑΧ. Κατάλογος χωρών καλυπτόμενων με  συμφωνίες του είδους αυτού και ημερομηνίες θέσης σε ισχύ των συμφωνιών δημοσιεύεται και επικαιροποιείται υπό τύπο παραρτημάτων της παρούσας σύστασης.   Άρθρο 4  1. Με την επιφύλαξη των διατάξεων του άρθρου 1 παράγραφος 3, το άρθρο 2 παράγραφος 1 στοιχείο η) δεν παρακωλύει τη θέση σε ελεύθερη κυκλοφορία όταν η τιμή βάσει της οποίας πραγματοποιείται η συναλλαγή υπερβαίνει την τιμή που αναφέρεται στο  έγγραφο εισαγωγής.  2. Με την επιφύλαξη των διατάξεων του άρθρου 1 παράγραφος 3, το άρθρο 2 παράγραφος 1 στοιχείο ζ) δεν παρακωλύει τη θέση σε ελεύθερη κυκλοφορία όταν η ποσότητα των προϊόντων που προσκομίζονται για εισαγωγή που υπερβαίνει συνολικά κατά πλέον του 5 % την  ποσότητα που αναγράφεται στο έγγραφο ή στην άδεια εισαγωγής.  3. Όταν τα εμπορεύματα πρόκειται να τεθούν σε ελεύθερη κυκλοφορία σε κράτος μέλος άλλο από εκείνο που εξέδωσε το έγγραφο ή την άδεια εισαγωγής, η υπηρεσία που εξέδωσε την άδεια τη διαβιβάζει αμέσως, συνοδευόμενη από την αίτηση που αναφέρεται στο άρθρο 1  παράγραφος 5, προς την υπηρεσία έκδοσης αδειών του κράτους μέλους εισαγωγής. Αν χρειασθεί, η τελευταία αυτή θεωρεί ή επικυρώνει αυτομάτως την άδεια που εξέδωσε η πρώτη υπηρεσία, και τη διαβιβάζει αμέσως στην τελωνειακή υπηρεσία του προβλεπόμενου τόπου  εισαγωγής.  4. Οι αιτήσεις για έγγραφα ή άδειες εισαγωγής καθώς και οι άδειες εισαγωγής καθαυτές έχουν εμπιστευτικό χαρακτήρα. Η κυκλοφορία τους περιορίζεται αποκλειστικά στις αρμόδιες υπηρεσίες και τον αιτούντα.   Άρθρο 5  1. Εντός του πρώτου δεκαημέρου κάθε μήνα, τα κράτη μέλη γνωστοποιούν στην Επιτροπή την ποσότητα σε τόνους και την αξία σε Ecu, για τα οποία έχουν εκδοθεί έγγραφα ή άδειες εισαγωγής κατά τον προηγούμενο μήνα, παρέχοντας τις πληροφορίες οι οποίες  περιλαμβάνονται στις αιτήσεις των εισαγωγέων με βάση το άρθρο 2 παράγραφος 1 στοιχεία γ) έως θ).  2. Τα κράτη μέλη γνωστοποιούν παρατυπίες ή περιπτώσεις απάτης που ενδεχομένως διαπιστώνουν και, ανάλογα με την περίπτωση, τη βάση με την οποία αρνήθηκαν τη χορήγηση εγγράφου ή άδειας εισαγωγής.   Άρθρο 6  Η παρούσα σύσταση τίθεται σε ισχύ από την 1 Ιανουαρίου 1995.  Εφαρμόζεται μέχρι τις 31 Δεκεμβρίου 1995.  Βρυξέλλες, 19 Δεκεμβρίου 1994.  Για την Επιτροπή Leon BRITTAN Μέλος της Επιτροπής  (1) ΕΕ αριθ. L 17 της 20. 1. 1994, σ. 1.  (2) Σύμφωνα με τα κριτήρια που αναφέρονται στην ΕΕ αριθ. C 180 της 11. 7. 1991, σ.4.      ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I   "" ID="1">7201 10 11> ID="2">7208 32 91> ID="3">7210 70 39> ID="4">7216 31 19> ID="5">7222 10 81">    ΠΑΡΑΡΤΗΜΑ II   ΓΡΑΦΕΙΑ ΕΚΔΟΣΗΣ ΑΔΕΙΩΝ ΣΤΑ ΚΡΑΤΗ ΜΕΛΗ  ΒΕΛΓΙΟ Ministere des affaires economiques Office central des contingents et licences rue J. A. De Mot 24-26 B-1040 Bruxelles Τέλεφαξ: 32-2/230 83 22 Ministerie van Economische Zaken Centrale Dienst voor Contingenten en Vergunningen J.-A. De Motstraat 24-26 B-1040 Brussel Τέλεφαξ: 32-2/230 83 22 ΙΣΠΑΝΙΑ Ministerio de Comercio y Turismo Direccion General de Comercio Exterior Paseo de la Castellana 162 E-28046 Madrid Τέλεφαξ: 34-1/563 18 23 ΕΛΛΑΔΑ Υπουργείο Εθνικής Οικονομίας Διεύθυνση Ρυθμιστικών Θεμάτων Εξωτερικού Εμπορίου Μητροπόλεως 1, Πλατεία Συντάγματος GR-10557 Αθήνα Τέλεφαξ: 30-1/323 43 93 ΗΝΩΜΕΝΟ ΒΑΣΙΛΕΙΟ Department of Trade and Industry, North East Import Licensing Branch Queensway House - West Precinct UK-Billingham, Cleveland TS23 2NF Τέλεφαξ: 44-642/53 35 57 ΙΡΛΑΝΔΙΑ Department of Trade and Industry Trade Regulation Branch Frederick Building, Setanda Centre South Frederick Street IRL-Dublin 2 Τέλεφαξ: 353-1/679 57 10 ΑΥΣΤΡΙΑ Bundesministerium fuer wirtschaftliche Angelegenheiten Aussenwirtschaftsadministration Landstrasser Hauptstrasse 55-57 A-1030 Wien Τέλεφαξ: 43-1/715 83 47 ΔΑΝΙΑ Erhvervsfremme Styrelsen Sondergade 25 DK-8600 Silkeborg Τέλεφαξ: 45/87 20 40 77 ΓΕΡΜΑΝΙΑ Bundesamt fuer Wirtschaft, Dienst 01 Postfach 5171 D-65762 Eschborn 1 Τέλεφαξ: 49-6196/40 42 12 ΓΑΛΛΙΑ Ministere de l'industrie Seribe 3-5, rue Barbet-de-Jouy F-75353 Paris 07 SP Τέλεφαξ: 33-1/43 19 43 69 ΚΑΤΩ ΧΩΡΕΣ Centrale Dienst voor In- en Uitvoer Postbus 30.003, Engelse Kamp 2 NL-9722 AX Groningen Τέλεφαξ: 31-50/26 06 98 ΠΟΡΤΟΓΑΛΙΑ Direccao-Geral do Comercio Externo Av. da Republica, 79 P-1000 Lisboa Τέλεφαξ: 351-1/793 22 10 IΤΑΛΙΑ Ministero per il Commercio estero D.G. Import-export, Division V Via Boston I-00144 Roma Τέλεφαξ: 39-6/59 93 26 36- 59 93 26 37 ΛΟΥΞΕΜΒΟΥΡΓΟ Ministere des affaires etrangeres Office des licences BP 113 L-2011 Luxembourg Τέλεφαξ: 352/46 61 38 ΦΙΝΛΑΝΔΙΑ National Board of Customs Annankatu 12 A FIN-00120 Helsinki Τέλεφαξ: 358-0/614 27 64 ΣΟΥΗΔΙΑ Swedish National Board of Trade Box 1209 S-11182 Stockholm Τέλεφαξ: 46-8/20 03 24    ΠΑΡΑΡΤΗΜΑ ΙΙΙ